Kita berada pada tahap minda kelas ketiga yang sangat kritikal

Tidak lama lagi kita akan menempuhi impian untuk mencapai wawasan 2020. Wawasan 2020 merupakan satu yang digagaskan Tun Dr Mahathir Mohamad, Perdana Menteri Malaysia yang keempat.  Wawasan 2020 ini bertujuan untuk meningkatkan Malaysia menjadi sebuah negara perindustrian dan negara maju sepenuhnya menjelang tahun 2020.

Apa yang dimaksudkan negara maju sepenuhnya bukan sahaja ia merangkumi bidang ekonomi, tetapi juga termasuk bidang-bidang berkaitan politik, sosial, kerohanian, psikologi, serta juga perpaduan nasional dan sosial. Kesemua ini juga melibatkan persoalan keadilan sosial, kestabilan politik, sistem kerajaan, gaya hidup, nilai sosial dan kerohanian, maruah bangsa, serta juga keyakinan.

Salah satu usaha yang amat penting untuk mereleasikikan wawasan tersebut antaranya adalah sikap dan mentaliti. Bagaimana kita ingin mengecapi wawasan 2020 jika tahap mentaliti dan sikap sesetangah rakyat Malaysia masih berada di tahap kelas ketiga. Apa yang dimaksudkan dengan mentaliti dan sikap tahap kelas ketiga? Ia adalah cara berfikir dan perbuatan yang masih berada pada tahap yang amat teruk.

Tahukah anda bahawa setiap hari sebanyak 37,000 tan sampah yang terhasil dalam Malaysia. Semua orang membuang sampah setiap hari, tetapi adakah semua orang buang sampah dengan cara yang betul? Ya la, memang kita mempunyai tukang sapu sampah, pengutip sampah dan juga pembersih longkang tetapi itu tidak bermakna kita boleh buang sampah ikut suka kita sahaja. Perbelanjaan nak menguruskan sampah sarap ini pon mencecah 2.2 billion ringgit setahun. Jumlah itu pun sudah cukup untuk sesetengah rakyat Malaysia nak belagak jadi tuan besar kerana tabiat buang sampah ikut suka saja.

Antara salah satu sebab lahirnya generasi pembuang sampah merata-rata adalah ibubapa mereka sendiri. Sesetengah ibubapa dengan rasa tidak bersalah membuang tisu, plastik, sisa makanan, kotak rokok, puntung rokok dan bermacam-macam jenis aneka sampah lagi yang keluar dari tingkap kenderaan begitu bersahaja tanpa sedikit pun rasa bersalah dan berdosa. Bersepah sampah yang berada di atas jalan tersebut bukan setakat daun kering yang berguguran sahaja. Anak-anak pula yang berada di belakang kenderaan melihat kelakuan ibubapa tersebut dan boleh jadi terbiasa untuk melakukan perkara tersebut. Jadi ibubapa haruslah menunjukkan contoh yang baik dan berakhlak. Jika anak-anak buang sampah merata-rata tegur anak tersebut, nasihat mereka, didik mereka bahawasanya buang sampah merata-rata merupakan satu sikap yang terkutuk dan boleh menyebabkan negara kita menjadi kotor. Jangan rendahkan moral anda.

Sama juga ketika berada dalam kedai makan, selesai makan ada yang terus merokok di dalam kedai makan tersebut. Sudahlah pencemaran asap rokok meragut kesedapan makanan orang lain, dibuang pula puntung rokok itu di atas lantai dan dipijak dengan kaki. Tidak kah itu perbuatan kotor dan keji? Disebabkan itu ada sesetengah orang tidak mahu makan di kedai makan yang tiada larangan merokok disebabkan jijik melihat puntung rokok bersepah di atas lantai. Walaupun terdapat bekas abu rokok di atas meja, ia tetap nampak jijik. Kalau yang jenis melepak di kaki lima jalan, ikut suka mereka nak buang puntung di mana-mana seperti dalam longkang,pasu bunga, dan atas jalan begitu sahaja.

Sama juga ketika berada di dalam stadium ketika menyaksikan perlawanan bola sepak. Memang anda bayar duit tiket, tetapi adakah itu boleh menyebabkan anda buang sampah ikut suka anda. Rata-rata selepas perlawanan bola di stadium terdapat banyak sampah yang bersepah. Kenapa ia berlaku? Ini adalah kerana sikap dan mentaliti rakyat yang tidak mahu berubah. Begitu juga dengan para peniaga pasar malam yang membiarkan sampah-sampah mereka di atas tapak begitu sahaja , hanya menunggu tukang sapu sampah mencuci sampah-sampah tersebut. Sekurang-kurangnya kemas tapak anda, longgokkan sampah dalam beg plastik. Senangkan? Kita senangkan orang, orang akan senangkan kita balik.

Jadi semua orang harus berubah sikap dan mentaliti terhadap isu ini. Sebenarnya pihak sisa pepejal sudah melaksanakan program pengasingan sisa pepejal dan juga anda boleh didenda jika membuang sampah merata-rata.

Apabila anda hendak meletakkan kenderaan, pastikan supaya anda meletakkan kenderaan anda pada petak yang disediakan dan juga tidak mengganggu pengguna lain. Sesetengah rakyat Malaysia suka suka hati saja parking di mana sahaja yang mereka mahu tanpa menghiraukan orang lain.

Sebagai contoh apabila anda pergi ke pusat membeli belah yang mempunyai kawasan parkir yang luas. Anda boleh dapati pelbagai kesalahan yang dilakukan oleh pemandu tersebut. Antaranya

Ubah mentaliti itu, orang zaman paleolitik yang kita belajar sejarah masa tingkatan 1 pun tidak buat kelaku begitu. Anda sudah berada pada abad ke 21, penuh dengan kecanggihan teknologi. Jangan teknologi maju ke hadapan tapi sikap dan mentaliti masih mundur ke belakang. Selepas ini, tolong ubah sikap dan jangan parking ikut suka hati sahaja. Jangan fikir nak senang saja dalam isu parking ini.

Sesetengah rakyat Malaysia masih lagi tidak menghiraukan lampu isyarat terutamanya lampu isyarat pejalan kaki. Rata-rata di kawasan sekolah mempunyai lampu isyarat untuk kanak-kanak melintas tetapi apabila lampu bertukar merah, ada kenderaan tetap bergerak melepasi lampu isyarat tersebut tanpa menghiraukan para pelintas. Bayangkan kalau orang melintas ketika lampu anda berwarna merah, apa yang akan berlaku kepada pelintas tersebut? Risikonya boleh jadi kemalangan maut yang akan berlaku. Jangan ambil mudah perkara ini kerana ia adalah tanggungjawab kita bersama. Ikut isyarat yang telah ditetapkan supaya tidak berlaku perkara yang tidak diingini nanti.

Di malaysia keadaan yang amat kerap berlaku dimana pelintas yang menggunakan lintasan belang terpaksa mengambil risiko yang tinggi dengan pemandu ketika hendak melintas jalan. Berilah laluan kepada pejalan kaki, ubah sikap anda.

Sebenarnya tiada siapa yang boleh memandu masuk dan berhenti ke dalam petak kuning ini, melainkan anda dapat memandu terus keluar dari petak kuning itu tanpa memberhentikan kenderaan anda dalam petak kuning itu. Selalunya petak kuning di letakkan di persimpang antara lampu isyarat serta terdapat di balai polis, balai bomba, hospital dan beberapa tempat lagi. Jika anda berhenti di petak kuning, anda boleh menyebabkan kenderaan menjadi sesak dan kenderaan yang berada di dalam kecemasan tidak dapat keluar dari persimpangan tersebut.

Anda perlu menyedari dan harus mendidik anak-anak untuk memahami bahawa menjaga kemudahan awam adalah tanggungjawab kita bersama. Sebagai rakyat Malaysia yang bijak dan berdisiplin, kita harus menyayangi harta benda awam seperti kita menyayangi harta benda kepunyaan kita sendiri.

Sebenarnya ,pelbagai cara dan kempen yang telah dibuat oleh pihak yang bertanggungjawab dari perinkat sekolah hingga peringkat yang lebih tinggi semata-mata untuk mewujudkan rasa sayang dan menghormati harta benda awam. Kesedaran sivik di kalangan warga kita masih lagi rendah sehinggakan ada yang sanggup melakukan aktiviti vandalisme tanpa menghiraukan kesan dan akibatnya. Contohnya kemudahan-kemudahan awam seperti telefon, meter letak kereta, taman rekreasi, tandas awam serta tempat perhentian bas yang telah dirosakkan dengan teruk.

Seharusnya kemudahan-kemudahan awam seperti ini anda perlu jaga dan gunakan sebaik mungkin kerana ia adalah hak awam dan menjadi kegunaan orang ramai. Tahukah anda? Jumlah kerugian akibat perbuatan vandalisme ini amatlah besar. Peruntukan kewangan yang digunakan untuk mengganti baru dan membaik pulih kemudahan-kemudahan yang dirosakkan itu sekiranya digunakan untuk melaksanakan projek lain yang lebih berfaedah sudah tentu dapat memberi manfaat kepada rakyat keseluruhannya. Jadi ubah sikap ini, jangan rosakkan harta benda awam sesuka hati anda.

Jika anda mahu lihat negara kita Malaysia mencapai tahap sebagai negara maju pada tahun 2020, anda sebagai rakyat mesti mengubah sikap dan pemikiran yang diselarikan dengan kesedaran kendiri agar mampu menghadapi sebarang perubahan serta mudah menyesuaikan diri dengan perubahan persekitaran semasa.

Ubahlah mentaliti anda supaya menjadi kelas pertama kerana mentaliti kelas ketiga ditakrifkan sebagai kegagalan menggunakan kuasa berfikir sebenar ke tahap maksimum, seimbang dengan kedudukan pemikiran masyarakat yang boleh dianggap maju dan bertamadun.


5 Bayi Terbesar Dan Terberat Yang Pernah Dilahirkan Dalam Sejarah

Kelahiran cahaya mata ke dunia merupakan suatu anugerah yang tidak terhingga bagi pasangan yang telah berkahwin. Saat-saat melahirkan bayi pertama adalah satu saat yang tidak dapat digambarkan dengan kata-kata. Walaupun si ibu sakit melahirkan dan si bapa risaukan si ibu, namun tangisan hasil kasih sayang antara pasangan tersebut membuatkan hati mereka berhenti seketika.

Bagi ibu bapa, mereka pastilah mahukan bayi mereka sihat dan sempurna. Terdapat bayi yang dilahirkan dengan tubuh badan yang kurus seperti tidak cukup zat, dan ada pula yang dilahirkan lebih besar daripada bayi berumur berbulan. Namun, itu bukanlah terletak di tangan mereka. Menurut WebMD, saiz normal bayi yang baru dilahirkan adalah dalam lingkungan 2.7 hingga 4.1 kilogram.

Kami ingin berkongsi dengan anda 5 bayi terbesar dan terberat yang di yang pernah dilahirkan dalam sejarah.

Seorang wanita Brazil, Franasca dos Santos telah melahirkan seorang bayi lelaki pada tahun 2005 seberat 8 kilogram melalui kaedah C-section di hospital di Salvador, Brazil. Ketika melahirkan, wanita ini berumur 38 tahun dan doktor mempercayai bahawa bayi yang bersaiz tak normal itu disebabkan oleh ibunya yang mempunyai penyakit kencing manis. Sehingga kini, bayi ini merupakan kelahiran bayi terberat yang pernah dicatatkan di Brazil. Bayi ini menerima bantuan oksigen kerana mengalami masalah pernafasan namun dia sihat walafiat. Hebat.

Pada September 2004, seorang bay perempuan dilahirkan dengan berat 7.85 kilogram oleh ibunya Tathyna Khalina, di hospital di kawasan Altai, Siberia, Rusia. Wanita berumur 43 tahun itu melahirkan bayinya juga dengan kaedah C-section. Bayi yang diberi nama Nadia itu menjadi seberat itu adalah disebabkan oleh pemakanan yang tidak sihat oleh ibunya ketika mengandungkannnya. Tathyna pernah memberitahu sebuah akhbar dengan berkata "Saya makan segalanya. Kami tidak mempunyai banyak wang untuk makanan tertentu jadi saya hanya makan kentang, mee dan tomato. Sekali anak keluar betul-betul macam kentang dan tomato. Tapi tetap comel.

Pasangan suami isteri Hananudlin dan Ani dianugerahkan seorang bayi lelaki seberat 8.67 kilogram yang dilahirkan di Hospital Abdul Manon di Kisaran Sumatra. Ibunya yang menghidap penyakit kencing manis mengambil masa 40 minit dengan kaedah C-section untuk melahirkan bayinya yang diberi nama Akbar dengan ukuran 62 sentimeter panjang. Ketika melahirkan, Ani berumur 41 tahun.

Wanita cekal Carmelina Fedele telah melahirkan seorang bayi lelaki seberat 10.2 kilogram pada 1995 di Aversa, Itali. Bayi ini merupakan bayi yang palin berat pernah direkodkan dalam sejarah dunia. Namun, tidak banyak maklumat berkenaan bayi ini. Guinness World Records telah mengabadikan bayi itu sebagai bayi terberat pernah dilahirkan di dunia.

Seorang wanita daripada Kanada, Anna Bates telah melahirkan seorang lelaki seberat 9.98 kilogram dan berukuran 71 sentimeter pada 1879. Apa yang mengejutkan adalah wanita ini melahirkan bayinya dengan cara normal di Ohio, Amerika Syarikat. Namun tidak hairanlah bayi ini dilahirkan dengan ukuran tidak masuk akal itu kerana Anna Bates sendiri berketinggian 241 sentimeter, menurut Guinness World Records. Namun, bayi istimewa yang tidak bernama ini tidak bertahan lama apabila meninggal dunia 11 jam selepas dilahirkan, dan direkodkan sebagai bayi terbesar yang pernah dilahirkan di dunia.

Bagi ibu yang akan melahirkan, selamat berjuang dan semoga berjaya.


Untungkah meninggal pada bulan Ramadhan?

Sememangnya kematian merupakan satu saat yang hiba dan menyedihkan bagi sesiapa sahaja. Pemergian orang yang amat dikasihi dan disayangi boleh membuatkan seseorang berasa sangat terkesan, apatah lagi jika pemergian itu terjadi secara mengejut dalam keadaan yang tidak disangka-sangka.

Apabila ada rakan atau ahli keluarga yang terpaksa berdepan dengan kematian dalam bulan Ramadhan, kita seringkali terbaca ayat-ayat seperti "Syukur beliau meninggal dalam bulan Ramadhan. Insya Allah dijanjikan syurga buatnya," ataupun "Alhamdulillah golongan husnul khatimah, dah terlepas daripada azab kubur."

Macam-macam 'fadilat' dan kelebihan meninggal dalam bulan Ramadhan yang kita nampak ramai orang cuba promosikan. Tapi benarkah begitu bernilainya meninggal dalam bulan yang penuh keberkatan ini?

Adakah ramai orang berdoa agar mereka 'diambil' dalam bulan Ramadhan supaya dapat terus masuk jannah tanpa perlu dihitung amalannya?

Ada banyak lagi firman Allah mengenai perihal yang sama dalam Al-Quran. Dalam surah Al-Asr misalnya, Allah telah menyatakan bahawa apabila manusia mati, ada empat perkara yang menentukan sama ada seseorang itu ahli syurga atau tidak iaitu (1) iman, (2) amal soleh, (3) berpesan kepada kebenaran dan (4) berpesan dengan tekun serta sabar.

Walaupun pintu syurga dikatakan terbuka luas semasa datangnya bulan Ramadhan, ia tidak bermakna sesiapa sahaja boleh terus masuk ke dalamnya. Mereka masih memerlukan "tiket" untuk masuk. Empat kriteria yang disebut tadi itulah "tiket" masuk ke syurga.

Dan "tiket" itu amat mudah diperolehi semasa bulan Ramadhan kerana keimanan yang meningkat, di samping amalan soleh yang Allah berikan pahala berlipat kali ganda. Ya, memang mudah nak masuk syurga pada bulan Ramadhan, tapi ia tidak bermakna semua orang dijanjikan syurga 100%.

Orang kafir misalnya, mereka tidak punya iman. Sudah tentulah mereka tidak boleh masuk syurga.

Terdapat satu hadis Rasulullah yang diriwayatkan oleh Imam Ahmad (#22813):

Hadis ini menunjukkan bahawa orang yang diterima masuk syurga hanyalah orang yang mati semasa dalam keadaan beriman kepada Allah.

Tiada keistimewaan khusus mati dalam bulan Ramadhan kecuali seseorang itu mati semasa mengerjakan amal soleh sebagai perbuatan terakhirnya dan matinya adalah dalam keimanan.

Jelas kini bahawa tiada guna kita dipanggil menghadap Ilahi dalam bulan Ramadhan tetapi dengan sengaja kita telah meninggalkan puasa, melakukan kejahatan atau tidak mengerjakan solat. Sebab itulah ramai orang alim berebut-rebut nak buat kebaikan.

Bagi kita orang yang biasa-biasa ini, bilakah perbuatan amal soleh terakhir yang kita lakukan? Adakah perbuatan terakhir kita sebelum mati merupakan komen kecaman di Facebook ataupun sembang gosip sambil mengumpat rakan sekerja?


Kedai dobi ini menerima doa saja sebagai bayaran sepanjang bulan Ramadhan

Sebuah dobi menawarkan perkhidmatan cucian percuma sehingga 3 kg dan memberi makanan percuma kepada pelanggan yang datang berdoa di kedai dobi itu sepanjang bulan Ramadhan.

Kedai Dobi Poetri yang terletak di Kelapa Dua, Depok, Jawa Barat itu menerima 'bayaran' doa dari jam 4 petang sehingga 6 petang sebagai ganti untuk perkhidmatan dobi percuma di situ.

Menurut Asep Irawan Hidayat, langkah itu dibuat untuk menggalakkan lebih ramai umat Islam berdoa pada waktu yang paling mustajab bagi sesiapa sahaja yang ingin meminta kepada Allah SWT.

Selain memberikan perkhidmatan percuma, Kedai Dobi Poetri juga memberikan juadah berbuka puasa kepada pengunjung yang datang berdoa di situ.

Pada bulan Ramadhan tahun lepas, Asep Irawan juga pernah menawarkan perkhidmatan seumpama ini di kedai gunting rambutnya, Raihan Barbershop.

Ketika itu, mana-mana pelanggan yang membaca Al-Quran ketika sedang menunggu giliran boleh mendapatkan perkhidmatan memotong rambut secara percuma. Bacaan Al-Quran itu pula tidak ditetapkan sama ada satu muka surat ataupun hanya sepotong ayat.

Pelbagai cara orang berlumba-lumba mahu kumpul pahala semasa dalam bulan yang penuh keberkatan ini.

Semoga lebih ramai usahawan tempatan dalam negara kita yang mampu berbuat seperti saudara Asep. Dapat pahala kerana 'memaksa' orang buat kebaikan di samping dapat pahala kerana buat amal jariah.

Mudah-mudahan Ramadhan kali ini lebih diberkati buat semua pembaca Iluminasi. Amin.


Anak Muda Ini Beli Semua Kuih Supaya Keluarga Ini Dapat Pulang Berbuka Puasa Di Rumah Lebih Awal

Itulah kata-kata seorang anak muda kepada seorang ibu yang berniaga di bazaar Ramadhan di Kota Bharu, Kelantan. Anak muda yang bernama Syed Azmi dan timnya, sukarelawan NGO SOLS 24/7, telah membeli kesemua kuih onde-onde yang dijual wanita tersebut. Wanita tersebut yang menyangkakan ia hanyalah satu gurauan amat terkejut apabila mereka menerangkan niat mereka. Namun, saat yang paling memberikan kepuasan yang maksima adalah ketika melihat senyuman anak-anak penjual kuih tersebut.

Mereka singgah ke gerai ibu kepada 3 orang anak tersebut apabila melihat anak perempuannya yang masih kecil membantu ibunya melayan pelanggan yang datang. Terharu dengan nilai kasih sayang yang ditunjukkan dalam keluarga ini, mereka pun mendekati dan bertanyakan sama ada mereka boleh membeli kesemua kuih tersebut dan memberikannya kepada orang yang lalu-lalang sebagai sedekah.

Namun, ketika wanita tersebut tidak pasti berapa yang perlu mereka bayar, Syed Azmi dan timnya menanyakan berapa pulangan yang diperoleh oleh wanita tersebut dalam sehari. Menjawab maksima RM150 sehari, mereka menawarkan dengan jumlah yang lebih daripada itu.

"Betul ke bang? Abang dari mana?" berkali-kali soalan tersebut ditanyakan oleh anak lelaki wanita tersebut kepada Syed Azmi.

Wanita itu yang tidak tahu bagaimana untuk memberitahu dan memberikan kuih itu secara percuma kepada orang namun Syed Azmi dan rakan-rakan mengambil alih gerai wanita tersebut dan mula memanggil orang ramai.

Orang ramai mula berkerumun dan ada yang bertanyakan kenapa diberikan secara percuma namun wanita tersebut berasa malu untuk menjawab.

"Hari ni kami nak suruh makcik ni balik awal, bukak puasa kat rumah dengan keluarga dia. Tu pasal percuma. Cepat sikit dapat balik," terang Syed Azmi.

Orang ramai bersorak dan memanggil orang yang lalu lalang untuk singgah dan mereka berterima kasih kepada wanita dan anak-anaknya. Satu keluarga mereka tersenyum.

Di bulan Ramadhan yang mulia ini adalah bulan yang terbaik untuk bersedekah dan membantu mereka yang bernasib baik. Sudah tentulah ganjaran berlipat kali ganda menanti. Wang yang disedekahkan pasti boleh digunakan untuk kegunaan diri sendiri yang lain, namun senyuman di wajah ibu dan anak-anak itu sudah pasti tidak dapat dibeli dan ditukar ganti.

Semoga cerita seperti ini menjadi inspirasi bagi kita semua untuk saling membantu tanpa mengira bangsa dan agama.

Nota editor : Penulis dah terbiasa dengan pergerakan NGO maka penulis menceritakan kisah ini atas tujuan memberikan inspirasi kepada semua. Wallahualam


Khalid Al-Walid : Panglima Perang Islam Yang Tak Pernah Tewas Dalam Peperangan

Khalid Al-Walid. Nama yang tidak asing lagi bagi umat Islam. Beliau adalah merupakan salah seorang sahabat Rasulullah S.A.W dan juga general perang terhebat dalam sejarah Islam yang diberi gelaran "Saifullah Al-Maslul" yang membawa maksud pedang Allah yang terhunus. Beliau terkenal dengan kebijaksanaan dalam peperangan dan mengetuai tentera Islam ketika zaman Nabi Muhammad SAW dan juga zaman khalifah-khalifah Abu Bakar al-Siddiq dan Umar Al-Khattab.

Kehebatan beliau dalam peperangan dan ketenteraan terbukti apabila beliau merupakan antara 3 general Islam yang tidak pernah kalah dalam mana-mana peperangan, sama ada ketika beliau masih di zaman Jahiliyah mahupun setelah memeluk Islam.

Khalid bin Walid dilahirkan pada tahun 585 masihi di Mekah kepada pasangan bernama Walid bin al-Mughira, seorang ketua dari bani Makhzum (bangsa Quraisy) dan ibunya bernama Lubabah binti al-Harith. Beliau mempunyai pertalian yang agak rapat dengan Nabi Muhammad S.A.W kerana ibunya dan isteri Rasulullah S.A.W, Maimunah binti al-Harith merupakan saudara kandung. Beliau juga merupakan sepupu kepada Saidina Umar bin Khattab dan kedua-dua mereka mempunyai wajah yang mirip. Tubuh beliau sangat tinggi, badan yang kuat, bahu yang lebar dan berjanggut tebal di wajahnya.

Selepas dilahirkan, beliau dihantar kepada suku Badui, sebagai tradisi kaum Quraisy ketika itu. Pada usia 6 tahun beliau kembali semula ke Mekah. Sejak kecil lagi Saidina Khalid sudah menunjukkan kekuatannya, seperti contoh dalam bergusti. Beliau pernah bergusti dengan Saidina Umar sehingga mematahkan kaki sepupunya itu.

Berasal dari Bani Makhzum, satu kaum yang pandai dalam peperangan dan merupakan antara penunggang kuda yang mahir dan terhebat di Semenanjung Arab. Ketika masih kecil beliau sudah mempelajari cara menunggang kuda dan merperkasa kemahiran bersenjata seperti tombak, lembing busur dan juga pedang.

Pada permulaannya, beliau merupakan salah seorang penentang Islam yang paling kuat dan tegar. Beliau merupakan panglima tentera kaum kafir Quraisy yang aktif dalam menentang Islam. Sebelum keislamannya, beliau menyertai perang Uhud di mana tentera Islam kalah dalam peperangan itu.

Dengan kebijaksanaan beliau dalam taktik peperangan dan ketenteraan, beliau dapat menghidu peluang dan melihat kelemahan pasukan tentera Islam yang ingin mengambil rampasan perang. Beliau membawa pasukan berkudanya mara dan berjaya membuatkan tentera-tentera Islam kucar kacir dan menyebabkan terbunuhnya 50 orang pemanah terbaik tentera Islam ketika itu yang diletakkan Rasulullah S.A.W di puncak bukit Uhud.

Pada tahun 628, sebuah perjanjian telah dimeterai oleh orang Islam dan kaum Quraiys Makkah yang diberi nama Perjanjian Hudaibiyah. Perjanjian itu adalah untuk mendamaikan kedua-dua pihak serta mengisytihar gencatan senjata selama 10 tahun. Hati Saidina Khalid dari awal tidak menyukai perbuatan menyembah berhala dan oleh kerana otaknya yang bijak, beliau menganggap perbuatan itu tidak masuk akal.

Nabi Muhammad yang amat sukakan Khalid kerana kepintaran dan ketangkasannya dalam peperangan menginginkan beliau untuk memeluk Islam. Ketika Nabi Muhammad S.A.W bersama Walid Bin Walid iaitu abang kepada Saidina Khalid, baginda berkata kepada Walid : "Seseorang seperti Khalid tidak boleh lari lama daripada Islam, dia pasti akan tertarik pada Islam”. Abangnya yang menyimpan apa yang diucapkan oleh Rasulullah S.A.W kemudiannya mengutuskan sepucuk surat kepada Khalid dan mengajaknya untuk memeluk Islam sepertinya.

Membaca surat itu, Khalid mengajak teman semasa kecilnya Ikrimah bin Abu Jahal untuk berbicara mengenai hal itu, namun ditentang niatnya. Kemudian Abu Sufyan pula mengancam Khalid dengan mahu menyerangnya dengan penuh berang namun dihalang oleh Ikrimah seraya berkata "Sabar wahai Abu Sufyan, kemarahanmu ini mungkin akan mendorong aku juga untuk bersama-sama Muhammad. Khalid bebas untuk memilih apa jua agama yang diingininya,". Lalu Khalid menjawab "Demi Allah sama ada orang suka atau tidak, sesungguhanya dia adalah benar,".

Pada tahun 629 M, Khalid al-Walid yang dalam perjalanannya ke Madinah bertemu dengan Amru al-As dan Uthman bin Talha yang juga menuju ke Madinah untuk memeluk Islam. 31 May 629, mereka tiba di Madinah dan lantas terus menuju ke rumah Nabi Muhammad S.A.W. dan Khalid disambut oleh abangnya Walid bin Walid.

Setelah memeluk Islam, Khalid al-Walid menjadi orang yang paling keras dan kuat memerangi mereka yang memusuhi Islam. Beliau terlibat dalam hampir 50 perang besar dan dilantik menjadi pemimpin tentera Islam kerana kehebatan dan kepintarannya dalam medan pertempuran. Beliau terlibat dalam Perang Mut'ah dengan dilantik sebagai panglima tentera. Dalam peperangan itu, tentera Islam hanya mempunyai jumlah tentera seramai 3,000 anggota berbanding tentera Romawi yang diketuai Heraclius berjumlah 200,000 anggota yang merupakan gabungan kaum Nasara Romawi dan Nasara Arab sekitar dataran Syam, jajahan Romawi.

Setelah 3 panglima yang dilantik oleh Rasulullah S.A.W iaitu Zaid bin Haritsah, Ja’far bin Abu Thalib dan Abdullah bin Rawahah gugur syahid dalam pertempuran ini, Khalid al-Walid dilantik menggantikan tempat mereka oleh kata sepakat. Menyedari kekuatan pasukan Islam tidak dapat menandingi kekuata tentera lawan, Khalid menggunakan kebijaksanaan taktik peperangannya. Bagaimana? Beliau mengatur strategi dengan menebarkan rasa takut ke dalam diri pasukan lawan dengan menukarkan formasi anggota tentera setiap hari.

Anggota yang berada di hadapan ditukarkan ke bahagian belakang, dan sebaliknya. Pasukak di sayap kiri pula ditukarkan menggantikan pasukan di sayap kanan. Dengan ini, tentera Romawi beranggapan bahawa tentera Islam mendapat bantuan pasukan yang baru kerana terdapat perubahan pada formasi. Akhirnya, kedua-dua tentera Islam dan Romawi berundur tanpa dengan keputusan seri. Namun, jika dilihat kepada kekuatan, pastilah kemenangan berpihak kepada tentera Muslimin.

Pencapaian terbesar beliau dalam kariernya sebagai seorang panglima perang adalah apabila beliau berjaya mengalahkan pasukan Rom dan Parsi dalam masa tiga tahun sahaja. Dalam Peperangan Yarmuk yang bermula daripada cebisan dan sambungan daripada peperangan Mu'tah, yang diterajui oleh Khalid al-Walid, tentera Islam berjaya mengalahkan tentera Kerajaan Romawi Timur (Byzantine-Rom) yang merupakan sebuah kerajaan yang tersangat kuat ketika itu.

Peperangan berat sebelah yang mana tentera Romawi memiliki senjata yang lengkap dan tentera yang terlalu besar bezanya dengan jumlah tentera Islam. Menurut sumber Islam, tentera Muslimin ketika itu hanya berjumlah 45,000 orang berbanding tentera Romawi yang berjumlah lebih kurang 240,000 orang, nisbah 1:5. Namun, walaupun dengan kelengkapan yang cukup, pengalaman perang yang hebat serta tentera yang ramai, kemenangan tetap berpihak kepada tentera Islam dengan izin Allah S.W.T yang dipimpin oleh Khalid al-Walid.

Menurut beberapa sejarawan, pertempuran ini dianggap sebagai salah satu pertempuran terpenting dalam sejara dunia kerana ia menandakan sebuah gelombang pertama penaklukan kerajaan Islam di luar Arab. Dengan penaklukan ini, empayar Islam masuk dengan laju sekali ke Palestin, Syria, dan Mesopotamia yang mana rakyatnya beragama Kristian.

Pada tahun 21 Hijrah, Khalid Al Walid telah jatuh sakit. Panglima terulung yang hebat ini menangis ketika terbaring di katilnya kerana hajatnya untuk mati syahid di medan perang tidak kesampaian. Beliau menghembuskan nafas terakhir ketika berusia 55 tahun. Beliau hanya meninggalkan seekor kuda dan pedang yang pernah digunakannya di medan perang.

Saidina Abu Bakar AS Siddiq berkata, tidak ada lagi wanita yang mampu melahirkan anak seperti Khalid. Adi bin Hatim pula berkata, nama Khalid sahaja dapat mengalahkan musuh sebelum peperangan bermula.

Saidina Umar yang mendapat berita kematian sepupunya itu sangat bersedih dan berkata beliau memecat Khalid Al-Walid daripada memegang tampuk pimpinan ketenteraan satu ketika dulu bukan disebabkan rasa benci tetapi kerana sifat Khalid yang terlalu keras terhadap pihak musuh. Khalid juga terlalu sayangkan anggota tenteranya sehinggakan sebaik sahaja mendapat harta rampasan perang Khalid akan terus membahagikan harta tersebut kepada anggotanya tanpa menunggu sebarang arahan.

Saidina Umar juga bercadang untuk melantik kembali Khalid sebagai panglima perang namun telah terlambat kerana wira ini telah pun pergi meninggalkan dunia selama-lamanya.


Jangan tunggu bateri telefon 'kong' sepenuhnya sebelum dicas

Dalam zaman yang penuh dengan gajet ini, kebanyakan pengguna hanya mementingkan dua perkara apabila ke mana-mana sekalipun - network dan bateri. Tanpa dua benda ini, hidup boleh jadi gelisah dan tidak tentu arah.

Paling menyakitkan hati apabila anda baru nak buat satu panggilan penting, nak membalas mesej atau menghantar lokasi tapi tiba-tiba bateri mati.

Dalam menangani masalah bateri cepat mati ini, macam-macam panduan dan petua yang anda selalu baca. Salah satunya ialah dengan membiarkan bateri mati sepenuhnya sebelum dicas semula. Mereka kata, cara ini boleh memanjangkan jangka hayat bateri.

Kebanyakan alatan elektronik moden kini rata-rata menggunakan bateri ion-Litium. Ini termasuklah laptop, telefon pintar, tablet, fon kepala Bluetooth dan lain-lain. Jadi, apa kata kita fahami terlebih dahulu tentang bateri ini.

Bateri ion Litium, yang sering dipendekkan menjadi Li-ion bergantung kepada ion-ion Litium sebagai komponen utama dalam elektrokimianya. Seperti kesemua bateri yang lain, bateri Li-ion juga mempunyai dua terminal iaitu anod dan katod yang dipisahkan oleh satu elektrolit.

Apabila bateri dimasukkan ke dalam gajet dan menjadi sebahagian daripada litar lengkap, ion Litium yang bercas positif akan bergerak menuju katod yang bercas negatif. Oleh itu, katod akan menjadi semakin positif sehingga menyebabkan elektron dari anod bergerak menuju katod.

Elektron mahu menuju ke katod dengan segera dan menuju jalan pintas, namun elektrolit di antara elektrod menghalangnya daripada berbuat demikian. Jadi, elektron-elektron ini 'terpaksa' merentasi peranti (telefon, laptop, dll.) terlebih dahulu. Situasi inilah yang memberikan kuasa elektrik kepada gajet anda.

Bateri Li-ion boleh dicas semula agar dapat digunakan berulang kali. Apabila peranti dipasang kepada pengecas, ion Litium akan bergerak ke arah bertentangan iaitu dari katod ke anod. Elektron ini akan bergerak sehingga anod mempunyai ion Litium secukupnya dan bateri anda pun menjadi 100% 'penuh'.

Sekiranya gajet anda menggunakan bateri Li-ion, tabiat membiarkan bateri 'kong' atau ternyahcas sepenuhnya adalah satu amalan yang tidak disarankan. Ini disebabkan ia boleh menyebabkan katod mengalami degradasi mekanikal ataupun memberi kesan sampingan kepada elektrod dan larutan elektrolit.

Isu-isu dalaman ini boleh menyebabkan jangka hayat bateri anda menjadi lebih pendek.

Setiap kali gajet anda 'kong' dan ternyahcas sepenuhnya, bateri anda akan menjadi lemah sedikit demi sedikit. Jika anda menggunakan bateri dari 100% sehingga 0%, ia boleh melemahkan bateri sehingga 70% daripada kapasiti sepatutnya dalam masa 300-500 kitaran pengecasan sahaja. Sebab itulah selepas baru beberapa bulan guna, anda rasa bateri cepat mati.

Tempoh yang paling afdal untuk anda mula mengecas semula bateri adalah semasa ia berada antara 30-80% kerana ia merupakan nilai paling optimum untuk memanjangkan jangka hayat bateri.


5 Tabiat Harian Yang Boleh Merosakkan Dan Membutakan Mata Anda

Masalah penglihatan tidak mengenal usia. Sama ada kanak-kanak mahupun orang dewasa, semua terdedah kepada risiko mengalami masalah penglihatan. Masalah ini jika tidak dikawal dengan baik boleh menyumbang kepada buta. Faktor genetik dan juga bagaimana kita menjaga mata menyumbang kepada kesihatan mata kita. Namun anda pasti tidak tahu dan terkejut mengetahui bahawa risiko rabun dan buta agak berat sebelah kepada satu jantina, iaitu wanita.

"Kebanyakan orang tidak sedar bahawa dua pertiga daripada populasi mereka yang buta adalah wanita. Terdapat jumlah yang lebih besar dari kalangan wanita mengalami masalah rabun berbanding lelaki," kata Dr. Assumpta Madu, pakar mata di New York Univerisity Langone.

Menurut kajian daripada University of Illinois di Chicago, risiko wanita lebih tinggi adalah disebabkan glaucoma, yang boleh menyebabkan masalah buta. Sesetengah pakar berpendapat bahawa ia berkait dengan hormon estrogen. Namun terdapat beberapa lagi sebab lain wanita lebih cenderung mengalami masalah ini, bermula daripada jangka hayat yang lebih lama hinggalah ke gaya hidup seperti tidur dengan kanta lekap masih di mata (dua pertiga daripada pemakai kanta lekap adalah wanita).

Iluminasi.com ingin berkongsi dengan anda 5 faktor yang boleh menyebabkan mata anda mengalami risiko buta.

Ianya bukan lah tabiat, tetapi ia merupakan berita buruk bagi wanita yang menopaus bukan sahaja boleh memberi kesan kepada suhu badan dan mood seseorang, ia juga boleh menyumbang kepada masalah penglihatan.

Mereka yang mengalami putus haid awal lebih terdedah untuk mendapatkan glaucoma iaitu sejenis penyakit mata yang merosakkan saraf optik mata dan boleh menyebabkan buta. Ia lebih teruk lagi bagi wanita yang mengalami menopaus seawal usia 45 tahun. Menurut Dr. Assumpta, putus haid awal meningkatkan risiko glaucoma sebanyak dua setengah kali ganda.

Ya, benar. Merokok boleh menyebabkan masalah penglihatan dan buta. Anda yang merokok pastinya tidak percaya atau lebih lagi tidak kisah, namun ianya tetap benar. Anda hanya perlu melihat kepada statistik untuk mengaitkan merokok dengan buta dan masalah penglihatan.

Menurut Pusat Kawalan dan Pencegahan Penyakit Amerika Syarikat (CDC), perokok mempunyai risiko dua kali ganda untuk mengalami degenerasi makula (penyebab lazim bagi masalah buta orang dewasa di Amerika Syarikat) berbanding mereka yang tidak merokok. Perokok juga mempunyai 2 hingga 3 kali risiko untuk dijangkiti katarak (selaput putih yang mengaburi kanta mata) berbanding mereka yang tidak merokok.

Pastinya setiap orang di antara kita pernah melakukan perkara ini : melihat matahari secara terus tanpa apa-apa perlindungan mata. Ini merupakan salah satu daripada faktor kepada buta. Menurut Dr. Assumpta, memandang terus ke arah matahari tanpa perlindungan sama seperti menghalakan laser kepada retina mata anda.

Namun bukan sahaja cahaya matahari, cahaya api daripada aktiviti kimpalan (welding) juga boleh menyumbang kepada masalah ini kerana ia boleh menyebabkan kanta mata anda mengelupas keluar. Namun anda tidak perlu risau jika terpandang cahaya api kimpalan kerana ia memerlukan pendedahan yang lama terhadap sinaran tersebut, sebab itu mereka yang bekerja dalam bidang kimpalan memerlukan alat penghalang cahaya yang tertentu.

Mungkin anda pernah terdengar iklan di TV atau terbaca pada bungkusan ubat-ubatan "boleh menyebabkan kesan sampingan". Dalam sesetengah ubat-ubatan, kesan sampingan tersebut berkemungkinan boleh menyebabkan rabun atau buta.

Menurut Dr. Assumpta, terdapat beberapa jenis ubatan yang boleh menjejaskan penglihatan, dalam jangka masa yang panjang. Selalu lah bertanya kepada doktor anda terlebih dahulu sebelum mengambil apa-apa jenis ubatan.

Ini antara masalah terbesar kepada mata dalam zaman moden ini. Kanta lekap dijual di merata-rata tempat termasuk online dan harga yang sangat murah menyebabkan ia menjadi penyumbang terbesar kepada masalah ini. Ramai di antara mereka yang memakai kanta lekap ini adalah wanita. Kebanyakan daripada mereka yang memakai kanta lekap sering terlupa dan tertidur dengan kanta lekap masih berada di dalam mata.

Menurut Dr. Assumpta, tidur dengan memakai kanta lekap boleh menyebabkan mata kurang mendapat oksigen yang akan menghalang kornea daripada berfungsi dengan baik. Ia akan menjejaskan metabolisma mata anda dan berpotensi menyebabkan masalah buta. Pastinya anda tidak mahu mendapat masalah mata hanya kerana terlalu mengantuk dan tertidur dengan kanta lekap. Juga, pilihlah pengeluar kanta lekap yang boleh dipercayai, jangan hanya memilih yang murah dan cantik.


5 Negara Paling Korup Di Atas Muka Bumi Tahun 2017

Ianya selamat untuk dikatakan bahawa tiada negara di muka bumi ini yang terlepas daripada gejala najis rasuah dan korupsi. Daripada negara kelas ketiga sehinggalah kepada negara maju, semuanya terlibat dengan gejala ini. Bezanya adalah sama ada ianya besar atau kecil dan juga jelas atau tersembunyi sahaja.

Mereka yang mengamalkan gejala ini sama ada sedar atau tidak, perbuatan mereka secara perlahan-lahan merosakkan masa depan negara serta rakyat lain. Namun, perkara itu tidak diendahkan kerana ianya memberikan ganjaran yang besar sama ada kepada si pemberi mahupun si penerima. Ganjaran yang sementara ini sebenarnya telah menghancurkan masa depan negara yang masih panjang.

Rasuah biasanya disembunyikan dengan sengaja, jadi adalah mustahil untuk diukur secara jelas. Untuk mengukur tahap sesuatu rasuah, proksi digunakan oleh agensi-agensi seperti Transparency International. Agensi-agensi tidak mengambil kira sektor swasta walaupun mereka juga menyumbang kepada rasuah dalam negara secara keseluruhannya. Transparency International juga telah memberitahu bahawa negara yang mempunyai skor bersih dalam korupsi tidak terlepas daripada najis ini. Tiada negara yang bebas daripada korupsi.

Iluminasi.com ingin berkongsi dengan anda 5 negara yang berada pada kedudukan teratas dunia dalam masalah korupsi dan rasuah.

Sudan merupakan pengeksport besar bagi emas, arang batu, Arabic gum dan juga minyak. Antara faktor rasuah terbesar adalah kerana kekurangan peraturan dalam kerajaan, kurangnya sifat bertanggungjawab, ketidakstabilan yang meluas dalam kancah politik dan juga kurangnya keberkesanan dalam undang-undang kerajaan.

Sudan merupakan salah satu negara yang paling korup di dunia dengan kedudukan ke-177 daripada 183. Banyak pelabur asing melabur dalam sektor pembinaan dan juga pengangkutan namun tidak dapat lari daripada gejala rasuah. Sebab yang munasabah adalah sikap tidak bertanggungjawab dan kawalan daripada rejim negara itu.

Libya adalah sebuah negara yang mempunyai rizab minyak terbesar di Afrika dan salah satu yang terbesar di dunia. Ekonominya bergantung kepada minyak dan juga menyumbang 70% kepada keluaran negara kasar (GDP) dan 90% kepada hasil kerajaan. Pilih kasih dan rasuah menjadi perkara biasa sehinggakan syarikat-syarikat bergelut dengan persaingan yang tidak adil dengan perniagaan milik negara.

Semasa pemerintahan Gaddafi, terdapat rasuah yang sangat teruk dan menjadi semakin buruk selepas revolusi. Jabatan undang-undang selepas revolusi menjadi sebuah jabatan yang sangat lemah. Sehingga kini, penghasilan perlembagaan masih dalam proses dan undang-undang kekal sebagai sesuatu yang amat teruk.

Eksport Afghanistan adalah karpet, herba perubatan dan juga buah kering. Rakyat Afghanistan sendiri mengatakan korupsi merupakan masalah terbesar bagi negara mereka. Faktor utama disebalik korupsi yang meluas dan berleluasa adalah ketidakstabilan di kawasan tersebut. Rejim tersebut tidak cukup stabil untuk merangka struktur kerajaan yang baik sehinggakan Afghanistan terperangkap dalam satu demi satu perperangan untuk berdekat-dekad lamanya.

Antara salah satu skandal terbesar dalam negara itu adalah skandal bank Kabul melibatkan presiden Afghanistan dan gaya hidupnya yag terlalu mewah.

Mungkin ramai yang tak pernah dengar nama negara ini, namun kedudukan Guinea-Bissau dalam indeks rasuah semakin merosot semenjak 2012. Terdapat kebiasaan dalam melepaskan diri daripada dikenakan sebarang hukuman oleh mereka yang melakukan kesalahan, dan juga rakyat tidak mempunyai hak terhadap maklumat.

Menurut Heritage Foundation, korupsi merupakan ciri-ciri asas kepada kerajaan Guinea-Bissau. Faktor utama bagi rasuah yang berleluasa adalah disebabkan pengedaran dadah yang tidak terkawal hingga menjadi perkara biasa. Guinea-Bissau merupakan syurga bagi raja dadah dari Colombia. Kemiskinan yang sangat teruk memberikan manfaat besar kepada perniagaan dadah.

Menurut NGO di Venezuela, sepanjang 25 tahun yang lalu hampir $100 billion daripada hasil minyak telah disalahgunakan oleh mereka yang berkuasa. Ekonomi Venezuela bergantung kepada eksport minyak yang merupakan 96% daripada jumlah keseluruhan eksport negara.

75% daripada rakyat Venezuela percaya terdapat korupsi dan rasuah yang berleluasa di negara itu. Pengedaran dadah, dakwaan terhadap kerajaan yang menyokong pertubuhan pengganas, rasuah dan sikap kroni (nepotisma) adalah bentuk rasuah biasa di negara ini.

Alhamdulillah, Malaysia tiada dalam ranking ini, dan syukurlah Malaysia masih aman.


Saya Lelaki dan Ini 5 Jenama Tudung Wanita Yang Saya Rasa Cantik

Saya akui saya tak dapat memahami mengapa kaum wanita tergilakan tudung-tudung sehinggakan ada yang sanggup membelanjakan ratusan ringgit hanya untuk tudung.

Tak perlu justifikasikan pada saya. Saya rasa majoriti orang lelaki tak faham tapi sama lah kaum wanita tak mengerti dengan hobi orang lelaki yang kumpul robot misalnya atau gemar beli gajet.

Ada banyak jenama tudung di negara kita ni yang dijual untuk pembeli. Pilihan pun banyak apatah lagi semakin ramai pula selebriti yang mengambil peluang memperkenalkan jenama tudung sendiri.

Saya bukannya hendak menyenaraikan 5 jenama tudung terbaik atau jenama paling ekslusif. Saya hanya nak menyenaraikan 5 jenama tudung yang saya rasakan kena dengan taste saya kalau saya wanita. Saya jelaskan, senarai ini bukanlah mengikut kedudukan tetapi hanyalah 5 jenama yang saya rasa paling cantik pada mata saya.

Saya suka rekaannya yang bersih. Tidak serabut serta nampak kemas. Pilihan warna yang ke arah warna pastel memaparkan kelembutan. Jenama ini memang banyak bergantung kepada Neelofa sebagai dutanya tetapi tak dinafikan, jika seseorang itu memakai tudung jenama ini, kita boleh kenal itu jenama Naelofar. Cuma satu sajalah, tudung Naelofar ini agak singkat.

Tudung Miss Color ini tudung stail tradisional. Perlu digosok, dipakai dengan kerongsang dan pemakaiannya akan memakan masa. Tetapi corak rekaannya yang berjaya menggabungkan elemen moden dan klasik dengan penggunaan warna yang kuat membuatkan si gadis tampak kelihatan yakin serta menawan.

Pernah timbul kontroversi apabila tudung Naelofar dikatakan meniru tudung rekaan Sugarscarf. Boleh nampak mengapa dakwaan itu keluar tetapi saya kirakan yang Sugarscarf menjadi inspirasi kepada banyak jenama tudung lain. Rekaannya pelbagai serta lebih menampilkan variasi berbanding Naelofar yang kelihatan lebih fokus kepada satu rekaan sebagai identiti.

Rekaan tudung Aidijuma tampak ringkas dengan rekaan yang lebih konsisten berbanding sesetengah jenama lain yang gemar menyerabutkan rekaan mereka. Cutting tudungnya juga nampak tidaklah terlalu over kerana apabila dipakai, nampak kemas terletaknya tudung tanpa ada bahagian-bahagian yang melayang-layang.

Dikatakan datang dari Turki, jenama Akel ini hanya dicari oleh wanita yang gemar memakai tudung bawal stail tradisional. Rekaannya pula lebih menggunakan unsur geometrik yang ringkas serta tidak berserabut. Saya gemar tudung begini kerana gaya pemakaiannya terpulang kepada wanita itu untuk memilihnya, sama seperti tudung koleksi Miss Color. Harganya juga jauh lebih murah berbanding kebanyakan tudung jenama tempatan.

Saya akui ada banyak tudung lain yang lebih terkenal dan lebih mahal berbanding beberapa jenama yang saya paparkan di atas. Saya melakukan senarai ini berdasarkan pemerhatian saya sahaja.

Apa yang penting, apa saja pemakaian tudung dari mana-mana jenama sekalipun, pastikanlah pemakaian tudung itu mencapai tujuan sebenarnya dan bukannya hanya sekadar 'fashion statement.'


Fungsi kacamata hitam untuk orang buta yang mungkin anda tak tahu

Seringkali di tempat umum kita dapat lihat orang buta akan memakai cermin mata hitam. Pernahkah anda tertanya-tanya apakah sebabnya?

Secara faktanya, orang yang anda anggap buta tidak semestinya buta sepenuhnya. Mereka boleh tergolong sebagai orang kelainan upaya (OKU) kerana tahap penglihatan mereka kurang berbanding manusia biasa. Ada dikalangan mereka masih mampu melihat jam.

Ada beberapa sebab golongan kurang penglihatan ini memakan cermin mata gelap. Yang pasti bukan kerana mahukan simpati ataupun berniat untuk menipu orang awam.

Pertama, golangan ini memakai cermin mata gelap bagi menghalang sinaran UV berlebihan terhadap mata, seperti kebanyakan manusia lain dengan penglihatan normal. Tidak seperti manusia dengan tahap penglihatan biasa, golongan kurang penglihatan ini selalunya menghadapi masalah untuk mengetahui tahap kecerahan dan pendedahan kepada sinaran matahari.

Oleh itu, mereka terpaksa memakai cermin mata gelap pada setiap masa. Pendedahan secara berlebihan terhadap sinaran UV adalah merbahaya dan ianya boleh menyebabkan penyakit katarak mata dan kanser.

Kedua, ada sesetengah golongan ini memakai cermin mata hitam untuk memberitahu orang sekeliling bahawa mereka mempunyai masalah penglihatan mata. Secara umumnya, apabila melihat seseorang itu memegang tongkat dan memakai tongkat, kita sudah maklum bahawa orang itu ada masalah penglihatan.

Ketiga, golongan kurang penglihatan ini juga memakai cermin mata gelap menghalang mata mereka terdedah kepada bendasing seperti habuk dan juga ranting kayu.

Maka, sekiranya anda melihat golongan kurang upaya ini dimana-mana, janganlah merasa pelik walaupun mereka memakai cermin mata gelap di dalam bangunan sekalipun. Cubalah bantu mereka seperti membantu mereka melintas jalan ataupun menunjukkan mereka arah yang ingin dituju.


Sejarah Turki, Kejatuhan Uthmaniyyah Dan Kematian Mustafa Kemal Ataturk

Remaja masa kini mungkin tidak mengenali nama Mustafa Kemal Ataturk. Namun bagi mereka yang mengikuti perkembangan dunia pemerintahan Islam, pasti nama ini pernah satu ketika dulu menjadi bualan hangat dan berlegar di minda. Dia merupakan presiden Turki yang pertama. Dalam sejarah dunia, dia dianggap sebagai bapa pemodenan Turki moden yang mana namanya sangat dibanggakan dan diberikan gelaran "Ataturk" yang bermaksud bapa orang Turki. Dia merupakan pembawa sekularisma di Turki.

Namun, jika dilihat sejarah dari sudut pandangan lain, Ataturk adalah seorang yahudi yang menyamar menjadi seorang Islam untuk menghancurkan Islam itu sendiri dari dalam. Dia adalah orang yang bertanggungjawab menghapuskan pemerintahan khalifah Islam yang dibubarkan secara rasmi pada 3 March 1924. Dia sengaja menjauhkan nilai-nilai agama dari kehidupan rakyat Turki yang selama ratusan tahun dinaungi cahaya Islam. Seorang pengkhianat agama yang tidak dapat kita bayangkan kejahatannya.

Mustafa Kemal Ataturk yang diberi gelaran al-Ghazi yang bermaksud orang yang memerangi ini lahir pada tahun 1881 di Kota Salonika yang ketika itu merupakan taklukan Khalifah Uthmaniyyah. Ayahnya, Ali Riza, adalah seorang pengawal di jabatan kastam manakala ibunya bernama Zubayde seorang wanita yang amat taat dalam menjalankan agama.

Menurut H.S. Armstrong, salah seorang pembantu Ataturk dalam bukunya yang berjudul "al-Zi'bu al-Aghbar" atau "al-Hayah al- Khasah li taghiyyah" telah menulis:

" Sesungguhnya Ataturk adalah daripada keturunan Yahudi. Nenek moyangnya adalah Yahudi yang berpindah dari Sepanyol ke bandar Salonika.

Golongan Yahudi ini dinamakan dengan Yahudi Daunamah yang terdiri daripada 600 buah keluarga. Mereka mendakwa memeluk Islam pada tahun 1095H (1683M), tetapi masih menganut agama Yahudi secara senyap-senyap. Ini diakui sendiri oleh bekas Presiden Israel, Yitzak Zifi, dalam bukunya Daunamah terbitan tahun 1377H (1957M):

"Ada kumpulan-kumpulan agama yang masih menganggap diri mereka sebahagian daripada Nabi Israel. Antara mereka ada satu kumpulan iaitu kumpulan Daunamah yang Islam hanya pada zahir tetapi mengamalkan ajaran Yahudi secara senyap-senyap."

Ali Mufrodi, seorang pengkaji Islam dari University of Leiden Belanda dalam bukunya yang berjudul "Ensiklopedi Tematis Dunia Islam" menjelaskan, Mustafa Kemal Ataturk dimasukan oleh ibu bapanya ke madrasah, tetapi dia tidak menyukainya dan selalu melawan guru.

Ketika Mustafa berumur 12 tahun, dia memasuki Sekolah Tentera Salonika dan meneruskan pelajarannya di Akademi Tentera Monasitar pada tahun 1302H (1885M). Dia kemudiannya menyambung ke akademi tentera di Istanbul dan menamatkan latihan ketenteraanya pada 1325H (1907M) dan seterusnya ditugaskan di Kem Tentera Batalion ketiga di Salonika.

Inilah titik permulaanya dalam memerangi pemerintahan Khalifah Uthmaniyyah dan sebagai seorang penentang agama Islam. Sebagai seorang graduan dari akademi tentera, dia telah mengingatkan dan mempengaruhi rakan pegawainya agar tidak tertipu dengan dunia pemikiran Islam.

Permulaannya, dia telah mengubah ucapan Assalamualaikum kepada Marhaban Bikum (Selamat Datang).

Gerakan pertamanya memerangi Islam adalah dengan menubuhkan Organisasi Kebangsaan dan Kebebasan yang bertujuan menghapuskan pemerintahan Khalifah Uthmaniyyah yang menurutnya mengamalkan cara pemerintahan autoritarian. Namun usahanya gagal.

Ketika tercetusnya Perang Dunia Pertama, nama Mustafa Kemal Ataturk meningkat naik apabila dia telah dipilih menjadi panglima tentere ke-19 i Sinaq Qal'ah. Tenteranya telah berjaya mengalahkan tentera Inggeris sebanyak dua kali di Semenanjung Ghalibuli di Balkan Darnadil walaupun pada hakikatnya kekuatan tentera Inggeris mampu mengalahkan tentera Ataturk.

Disebabkan kejayaan Ataturk membawa kemenangan kepada Turki, dia telah dilantik menjadi kapten dan seterusnya menjadi jeneral pada tahun 1335H (1916M). Namun, jika dilihat dengan mata hati, kejayaan yang diraih oleh laknatullah ini sebenarnya adalah rancangan jahat pihak Inggeris yang sengaja mahu mengangkat nama Ataturk sehingga reputasinya dipandang tinggi oleh kerajaan Uthmaniyyah.

Dalam satu lagi gerakannya, dia telah mengetuai satu pasukan tentera di Palestin pada tahun 1918. Dia telah menghentikan peperangan terhadap Inggeris iaitu musuh Kerajaan Uthmaniyyah secara mengejut lalu membenarkan Inggeris untuk maju ke sebelah utara tanpa sebarang tentangan. Dengan muslihatnya yang licik, dia telah mengadu jatuh sakit dan terlantar di Kem Nablus namun tindakkanya itu telah membuatkan orang ramai tertanya-tanya dan pelbagai spekulasi timbul.

Dia kemudiannya membawa tenteranya ke Damsyik dan disitu dia telah memerintahkan supaya tentangan terhadap Inggeris dihentikan. Dengan ini, ia menjadi peluang keemasan kepada pihak Inggeris untuk maju ke wilayah Uthmaniyyah.

Pihak Inggeris meminta khalifah membubarkan Dewan Rakyat yang mana ia berkuasa untuk menentukan kekuasan khalifah, selepas kekalah Turki dan pengisytiharaan gencatan senjata. Tidak cukup dengan itu, Inggeris mencetuskan huru-hara dalam istana Kerajaan Uthmaniyyah dari 1918 hingga 1919. Mereka kemudiannya mencadangkan agar Mustafa Kemal memikul tugas sebagai pemerintah supaya Mustafa dapat menjadi orang yang mampu memenuhi kehendak rakyat dan juga satu-satunya pegawai tentera yang layak mendapat penghargaan daripada pihak tentera.

Oleh itu, kehebatan Mustafa Kemal kian terserlah di mata masyarakat manakala institusi khalifah pula semakin merosot. Pada masa yang sama dia telah berjaya menjayakan rancangan Pihak Bersekutu untuk menguasai wilayah-wilayah Kerajaan Uthmaniyyah.

Revolusi yang dicetuskan oleh Ataturk disokong penuh oleh Inggeris dan berjaya pada peringkat awal setelah gerakannya disertai oleh pemimpin-pemimpin muda dan ahli fikir yang meletakkan syarat agar tidak membabitkan khalifah.

Pertempuran di antara tentera Uthmaniyyah dengan Greek telah berlanjutan selama satu setengah tahun. Semasa pertempuran sedang berlaku, Pihak Bersekutu telah mengumumkan bahawa mereka berkecuali. Sungguh menghairankan kerana senjata-senjata yang dibelakkan kepada Mustafa Kamal adalah dari Rusia hasil perancangan rapi pihak Inggeris di Busfor sekalipun Rusia memang memusuhi Kerajaan Uthmaniyyah.

Tentera Greek mencetuskan api peperangan sekali lagi pada 23 Mac 1921 dan pada bulan September 1921 pertempuran antara mereka terhenti apabila Greek menarik balik tenteranya dari Izmir. Selepas dua hari, tentera Uthmaniyyah mula memasuki Izmir tanpa menggunakan sebarang kekerasan.

Barat telah membesar-besarkan kemenangan pimpinan Mustafa Kamal ini dan menyebarkannya dengan cepat ke negara-negara Islam. Orang islam telah tertipu dengan tindakkan Mustafa yang berjaya memenuhi aspirasi mereka sehinggakan Ahmad Shauqi pernah memuji Ataturk melalui sebuah qasidah yang mengumpamakan Ataturk seperti Khalid bin al-Walid.

"Maha Besar Allah betapa kemenangan yang penuh keajaiban, Khalid Turki hidupkanlah kembali, Khalid Arab"

Namun, cita-cita dan impian mereka berkubur apabila Ataturk membubarkan Kerajaan Khalifah pada 3 Mach 1924. Kerabat diraja dan Khalifah dihalau keluar dari Turki. Kementerian Wakaf dan Kementerian Undang-undang Syari'ah dimansuhkan serta sekolah-sekolah agama ditukarkan menjadi sekolah-sekolah awam.

Musuh-musuh Islam melihat bahawa penghapusan Khilafah Islamiah bukanlah suatu perkara mudah. Ia hanya akan tercapai dengan cara menonjolkan seorang wira yang agung dan Mustafa merupakan orang yang digelar wira tersebut.

Dengan jatuhnya Kerajaan Khalifah, Mustafa Kemal dengan bantuan pihak Inggeris telah berjaya mempengaruhi dan memperbodohkan seluruh rakyat dan inilah masanya yang paling sempurna bagi mereka untuk menghancurkan Islam.

Ketika menjadi presiden, Mustafa Kemal Ataturk telah memperkenalkan undang-undang baru yang sangat bertentangan dengan ajaran Islam bagi menghapuskan pengaruh Islam di Turki. Antaranya:

Walau sehebat mana sekalipun manusia di muka bumi, kita tetap tertakluk kepada kuasa Allah yang Maha Besar. Sama seperti kisah Namrud dan Firaun, kematian Mustafa Kemal Ataturk sangat menyeksakan.

Diceritakan bahawa ketika di hujung-hujung nyawa pemimpin laknatullah ini, dia telah menderita penyakit dan hukuman yang perit. Dia menghidap penyakit kulit yang sangat teruk hingga ke kaki yang menyebabkan badannya merasa sangat gatal seluruh badan. Dia juga mengalami sakit jantung dan penyakit darah tinggi. Menurut Syeikh Dr. Abdullah 'Azzam dalam bukunya "Al Manaratul Mafqudah", Mustafa Kemal diserang penyakit dalaman iaitu sirrosis hepatitis disebabkan oleh alkohol. Cecair berkumpul di dalam perutnya dengan teruk, ingatannya menjadi lemah dan darah mengalir keluar dari hidungnya tanpa henti. Dia juga diserang penyakit kelamin akibat maksiat.

Untuk mengeluarkan cecair yang terkumpul itu, doktor menggunakan jarum lalu disedut cecair tersebut dari dalam perutnya. Perutnya membusung dan kedua kakinya membengkak. Mukanya mengecil dan darahnya berkurang sehingga pucat seputih tulang. Giginya banyak yang tertanggal sehingga mulutnya hampir bertemu dengan kedua alis matanya. Badannya menderita demam yang sangat kuat sehingga tidak boleh tidur dan badannya mengeluarkan bau busuk seperti bangkai. Masih angkuh walaupun diseksa, Ataturk ketika itu mewasiatkan agar jenazahnya tidak disolat jika dia meninggal dunia.

Badannya mengalami panas yang amat sangat sepanjang masa sehinggakan dia mengarahkan pihak bomba untuk menyiram ke atas rumahnya 24 jam. Pembantu-pembantunya juga diarahkan untuk meletakkan ketulan-ketulan ais di dalam selimutnya bagi menyejukkan badannya. Dengan kuasa Allah yang Maha Besar, tidak sedikit pun dia merasakan kesejukan daripada ais-ais tersebut. Oleh kerana kepanasan yang tidak tertanggung, dia menjerit dengan kuat sehinggakan seluruh istana mendengar jeritannya.

Tidak tahan dengan jeritan Ataturk, mereka yang bertanggungjawab memasukkanya ke dalam bot dan menghantarnya ke tengah lautan agar dia merasa sejuk. Namun, itu tidak berlaku. 26 September 1938, Ataturk telah pengsan selama 48 jam akibat terlalu panas dan sedar selepas itu tetapi dia mengalami hilang ingatan. Ataturk pengsan sekali lagi selama 36 jam, dan kali ini, ia berakhir dengan kematian.

Ketika dia mati, tiada seorang manusia pun memandikan, mengkafankan dan mensolatkan mayatnya. Mayatnya diawet selama 9 hari 9 malam sehinggakan adik perempuannya meminta ulama-ulama Turki memandikan, mengkafankan dan mensolatkannya seperti muslim.

Seksaannya di muka bumi masih belum tamat apabila Allah mengazabkannya sekali lagi ketika proses pengebumiannya. Ketika mayatnya hendak di tanam, dengan kebesaran kuasa Allah, mayatnya tidak diterima oleh bumi. Pastinya kita tidak dapat membayangkan situasi ini. Usaha mengebumikannya gagal.

Putus asa, akhirnya mayatnya diawetkan sekali lagi lalu disimpan ke dalam Muzium Etnografi Ankara selama 15 tahun sehingga 10 November 1953. Cubaan terakhir untuk mengebumikan mayatnya namun tidak diizinkan Allah, sekali lagi bumi suci ini tidak menerima mayat laknatullah ini. Akhirnya, mayatnya dibawa ke satu tempat berbukit, dan ditanam di dalam binaan marmah seberat 40,000 kilogram. Makamnya diberi nama Anıtkabir.

Diceritakan lagi bahawa ulama-ulama sezaman dengan Kamal Atartuk telah mengatakan bahawa jangan kata bumi Turki, seluruh bumi Allah ini tidak menerima Kamal Atartuk!

Namun kesasihan tentang tuntutan itu hanya Allah S.W.T sahaja yang tahu. Wallahualam.


Kuala Pilah - Syurga Peminat Emas Murah

Saya bukanlah peminat barangan emas ni tetapi hendak tak hendak, macam mana pun akan ada masanya dalam hidup seorang lelaki perlu ke kedai emas untuk membeli barangan emas bagi dijadikan hantaran pada bakal isteri.

Kita boleh nampak ada pelbagai jenis butik emas yang menjual emas di serata tempat, dengan nama-nama terkenal yang kerap keudara iklan mempromosikan produk emas mereka.

Tetapi saya nak memberitahu anda tentang kedai emas paling berbaloi di Semenanjung Malaysia dengan harga emas murah sekitar RM15 ke RM30 satu gram. Kalau beli gelang 8 gram, kita dah mampu jimat RM120.

Jika anda berkunjung ke pekan Kuala Pilah atau lebih senang di panggil Pilah sahaja, anda akan perasan kedai emas pasti wujud di setiap deretan kedai di sana. Ini kerana di Kuala Pilah, tidak tahulah apa kisahnya, kebanyakan kedai yang menjual emas di situ tidak berdaftar dengan Persatuan Pekedai Emas Malaysia.

Apabila tidak didaftarkan, penjual emas berhak menentukan sendiri harga jualan mereka yang pastinya berbeza dengan jualan peniaga berdaftar yang perlu mengikut harga persatuan.

Untuk ke pekan Kuala Pilah tidak susah, jika anda dari Kuala Lumpur hanya ikut lebuhraya LEKAS dan ikut saja papan tanda ke Pilah. Dari Melaka boleh ikut jalan melalui Inas sementara yang datang dari Pantai Timur, boleh ikut jalan Muadzam Shah atau jalan Bentong melalui Simpang Pelangai.

Jika anda tanya saya berbaloi atau tidak datang ke Kuala Pilah membeli emas, saya minta anda sendiri datang ke Kuala Pilah dan tengok ragam pembeli di sini. Tanya pada mereka dari mana mereka datang.

Jangan terkejut pula kalau rata-rata yang ada di kedai itu bukan orang Pilah.

Kedainya mungkin tidaklah serupa butik serta penjualnya tidak memakai uniform, tapi produknya tetap sama. Saya sangat-sangat mengesyorkan sesiapa yang ingin mencari barangan kemas untuk dihadiahkan sempena perkahwinan supaya datang berkunjung dahulu.

Ada banyak kedai jadi tinjau-tinjau lah dulu. Apa yang saya tahu, pada ketika artikrl ini ditulis jika harga emas di butik mewah berharga RM185 1 gram, di Pilah harganya hanya sekitar RM168-RM170.

Harga pula boleh tawar menawar sampai puas hati. Nak beraya ni, kan lagi cantik kalau isteri kita gelangnya sampai ke siku.


Bagaimana video games boleh menjadikan anda seorang yang bijak?

Bermain permainan video merupakan satu aktiviti yang menarik dan boleh dilakukan bersama-sama ahli keluarga mahupun rakan-rakan sekaligus merapatkan lagi silaturrahim. Kepelbagaian platform permainan video yang wujud pada masa kini menjadikannya lebih menarik dan mempunyai variasi yang memenuhi citarasa pengguna.

Namun, pernahkah anda terfikir bahawa adakah bermain permainan video merupakan satu perkara yang dilakukan secara suka-suka sahaja? adakah bermain permainan video hanya akan memberi kesan yang buruk semata-mata? tahukah anda bahawa sebenarnya dengan bermain permainan video, anda boleh menjadi seorang yang lebih bijak?

Satu kajian yang dilakukan oleh National Academy of Sciences membuktikan bahawa orang yang bermain permainan video terutamanya permainan video jenis first-person shooter (FPS) seperti "Call of Duty" dan "Counter-Strike" cenderung untuk menunjukkan bahawa mereka mempunyai keinginan dan kemudahan untuk mempelajari sesuatu yang baru. Mereka yang bermain permain video akan menunjukkan penambahbaikan yang ketara di dalam tugasan yang diberikan kepada mereka.

Seorang proffesor penyelidikan otak dan sains kognitif di Universiti Rochester, Daphne Bavelier, mengatakan bahawa orang yang bermain permainan video dengan cara yang betul merupakan seorang yang bijak. Mereka mudah untuk mempelajari sesuatu yang baru kerana otak mereka sudah terbiasa dengan tindak balas yang pantas semasa mereka bermain permainan video. Oleh hal yang demikian, mereka tidak akan mudah berasa penat apabila melakukan kerja ataupun ketika belajar.

Menurut beliau, otak manusia kerap menjangkakan atau meramal sesuatu yang akan terjadi selepas ini. Tamsilnya seperti dalam keadaan seseorang itu sedang berinteraksi dengan orang lain, seseorang yang sedang memandu dan seseorang yang sedang melakukan pembedahan, otak mereka secara tidak langsung akan meramal apa yang akan berlaku selepas ini. Semakin baik ramalan seseorang, semakin baik hasil kerjanya kerana mereka lebih bersedia untuk menghadapi segala kemungkina yang akan terjadi.

Dalam usaha untuk mengasah kemahiran ramalan otak, otak manusia akan sentiasa membina model ramalan atau "template" dalam kehidupan seharian kita. Lebih baik "template" otak kita, semakin cemerlang prestasi kita, dan terbukti bahawa bermain permainan video khususnya permainan yang bergenre FPS akan membina "template" yang lebih baik di dalam otak kita.

Profesor Brad J. Bushman telah melakukan satu kajian terhadap sekumpulan individu yang bermain permain simulasi seperti "The Sims 2" dan sekumpulan individu yang bermain "Call of Duty". Selepas 9 minggu, keupayaan individu ini diuji dengan satu ujian di mana mereka perlu membezakan garis hitam dan garis putih di dalam satu set yang dibentangkan secara rawak. Hasil ujian tersebut, individu yang bermain permainan video "Call of Duty" mempunyai keputusan yang terbaik berbanding mereka yang bermain permainan simulasi dan tidak bermain langsung.

Kini, pasukan mereka giat menjalankan kajian tentang permainan yang dapat menjadikan seseorang itu bijak di dalam pelajaran. Hal ini demikian kerana, mereka mengakui bahawa pastinya terdapat permainan selain daripada permainan video yang akan memberikan kesan yang sama terhadap otak manusia.


Kenapa asyik terlupa apa nak dibuat bila masuk bilik?

Pernah tak, anda masuk bilik dengan niat nak berbuat sesuatu. Tapi bila anda masuk-masuk saja bilik, terus tak ingat apa nak dibuat dan terfikir, "Eh, apa yang aku buat kat sini? Tadi nak buat apa entah?"

Ataupun anda buka pintu peti ais atau kabinet, kemudian anda terkebil-kebil lupa anda buka itu sebenarnya nak ambil apa?

Anda mungkin risau menjadi nyanyuk ataupun dapat penyakit Alzheimer. Tapi ketahuilah bahawa situasi ini bukan saja boleh terjadi kepada anda, malah ia juga boleh berlaku kepada orang yang paling genius di dunia dengan ingatan paling hebat sekalipun.

Menurut pakar-pakar psikologi, keadaan di mana kita sering terlupa perkara yang sepatutnya dibuat apabila memasuki bilik atau ruang ini dipanggil Doorway Effect.

Semasa tahun-tahun awal kajian ke atas otak bermula, para saintis berpendapat bahawa ingatan manusia diibaratkan sebuah almari. Ia mempunyai banyak bahagian yang boleh kita masukkan 'kotak-kotak' memori untuk disimpan. Kotak-kotak memori ini akan berada di dalam 'almari' itu selama-lamanya dan boleh diambil semula pada bila-bila masa apabila ingin digunakan.

Walaupun bunyinya macam mudah difahami, tapi ia adalah satu teori yang salah. Otak manusia sebenarnya jauh lebih kompleks dan canggih, sehinggakan terdapat kajian terbaru yang membuktikan otak mempunyai keupayaan untuk berubah sepanjang kehidupan seseorang individu.

Ingatan manusia bukanlah satu garisan naratif yang linear. Ia adalah berepisod, terbahagi kepada segmen-segmen yang berlainan dan sangat bergantung kepada individu yang membentuknya. Sebagai contoh, dua orang individu mungkin mengimbas sesuatu kejadian yang serupa dalam cara dan penjelasan yang berbeza.

Dalam beberapa set penyelidikan yang dijalankan oleh Gabriel Radvansky dan rakan sepasukannya di University of Notre Dame, mereka mendapati bahawa pergerakan bertukar ruang bilik dan berjalan melalui pintu sememangnya boleh membuatkan seseorang jadi 'pelupa'.

Dalam kajian pertama yang menggunakan suasana realiti maya mengandungi 55 bilik, peserta kajian perlu mengambil item yang dijumpai di atas mana-mana meja dan meletakkan kembali item itu di meja yang lain.

Keputusan kajian mendapati apabila peserta melalui mana-mana pintu yang terbuka, prestasi memori mereka adalah agak teruk berbanding meliputi kawasan berkeluasan serupa dalam bilik yang sama.

Dalam kajian seterusnya, para penyelidik itu menguji peserta menggunakan bilik dan pintu sebenar. Apa yang menarik, keputusan pemerhatian adalah sama seperti sebelumnya di mana peserta menghadapi masalah mengingati objek apabila melepasi laluan pintu.

Pakar psikologi berpendapat apabila seseorang bergerak melepasi pintu atau memasuki satu ruang yang baru, ia akan mencipta satu sekatan ke atas mental. Hipotesis ini disokong oleh satu penyelidikan ke atas memori yang mendapati orang melalui pintu mengalami 'jurang kosong' dalam minda.

Apabila melalui pintu, manusia akan mengalami perubahan persekitaran dari segi fizikal dan juga mental.

Misalnya, anda mahu bergegas ke tempat kerja dan terlupa mengambil kunci di bilik tidur. Dalam minda, anda sudahpun bersedia untuk keluar tetapi episod baru 'ambil kunci di bilik tidur di tingkat atas' ini tercetus secara tiba-tiba.

Apabila anda sedang menuju ke tingkat atas, minda anda terlupa tentang 'kunci' kerana anda sedang fokus dengan 'pergi ke bilik'. Boleh jadi juga fikiran anda sedang fokus kepada perkara-perkara lain yang lebih besar seperti 'dah lambat nak pergi kerja' ataupun 'tak siap lagi kertas kerja untuk mesyuarat'.

Untuk pemahaman lebih mudah, anda bayangkan ahli sarkas yang menjugel atau mengimbangi pinggan dengan memusing di atas sebatang rod. Apabila dia hanya fokus kepada satu pinggan, kadangkala pinggan yang lain boleh terjatuh dan pecah.

Begitu jugalah minda manusia. Setiap buah fikiran memerlukan tahap fokus yang tersendiri. Dalam pada anda sedang mengubah persekitaran mental dengan memikirkan pelbagai benda yang lebih penting daripada hal remeh seperti 'kunci', persekitaran fizikal anda pula tiba-tiba berubah apabila anda masuk ke bilik. Di sinilah peranan pintu itu dalam mempengaruhi pemikiran seseorang.

Perkara ini adalah sangat normal dan tiada kaitan langsung dengan daya ingatan anda, tahap kepintaran, penyakit mental atau usia yang semakin lanjut.

Jadi, kalau anda asyik tiba-tiba terlupa apa nak buat bila masuk dapur atau keluar rumah, jangan khuatir. Itu tandanya anda memang banyak berfikir dan belum nyanyuk lagi.


5 Kelebihan Berniaga Secara Atas Talian (online)

Dengan kemajuan teknologi teknologi, banyak kelebihan yang dapat dinikmati oleh generasi sekarang berbanding generasi dahulu. Segala maklumat boleh didapati melalui capaian internet.

Dalam dunia bisnes dan perniagaan pula, kemajuan teknologi membolehkan lebih ramai peniaga menjual barangan mereka dengan lebih mudah dan berkos rendah. Mari ketahui beberapa kelebihan berniaga secara dalam talian.

Dengan capaian internet, anda boleh mendapat segmen pelanggan yang dijual. Sebagai contoh, sekiranya ada adalah seorang penjual bantal kekabu, pelanggan anda tidak terhad kepada penduduk setempat sahaja seperti anda membuka kedai fizikal.

Dengan membuat pengiklanan di internet, pelanggan anda tidak hanya terhad kepada rakyat seluruh Malaysia sahaja malah mungkin juga pelanggan daripada antarabangsa.

Berbanding membuka kedai fizikal yang memerlukan anda membayar ratusan atau ribuan ringgit untuk menyewa kedai, modal awal yang diperlukan untuk berniaga secara dalam talian jauh lebih murah.

Keperluan asas yang diperlukan adalah capaian internet. Sekiranya anda ingin memasarkan produk, untuk peringkat awal boleh gunakan medium percuma seperti pemasaran melalui blog dan laman sosial.

Antara kerisauan peniaga yang membuka kedai fizikal adalah ketidakmampuan untuk mendapatkan keuntungan yang mencukupi untuk membayar sewa. Dengan meniaga secara dalam talian, anda tidak perlu menyewa kedai lagi.

Untuk membuat pemasaran secara dalam talian, anda boleh membuat pemasaran dengan menggunakan cara berbayar seperti pengiklanan melalui Facebook Ads, Google Adwords atau beberapa medium lain. Medium pengiklanan ini juga fleksibel di mana ianya bergantung kepada modal dan kemampuan anda sahaja.

Sekiranya anda membuka kedai, selalunya anda terpaksa membuka kedai pada waktu pagi dan tutup pada lewat petang atau malam. Sekiranya andalah yang menjaga kedai tersebut, maka masa anda terikat dengan dengan waktu perniagaan anda.

Berniaga secara dalam taian memberi anda masa yang fleksibel. Sebab itulah ianya menjadi pilihan bagi suri rumah yang ingin menjana pendapatan dengan menjual secara dalam talian. Sambil menjaga anak, sambil buat duit.

Dengan menjual secara dalam talian, anda tidak perlu berada di sesuatu tempat dalam masa yang lama. Cukup dengan gajet yang bagus dan capaian internet, anda boleh menguruskan perniagaan anda di mana-mana anda berada!


8 Kelebihan Bulan Ramadhan Berbanding Bulan-Bulan Lain

Umum tahu bahawa bulan Ramadhan merupakan penghulu segala bulan. Imam Ibnu Katsir menjelaskan:

“Allah SWT memuji Ramadan di antara bulan-bulan lainnya, karena Dia telah memilihnya di antara semua bulan sebagai bulan yang padanya diturunkan Al-Quran yang agung”.

Sebagaimana Allah mengkhususkan Ramadan sebagai bulan diturunkannya Al-Quran, sesungguhnya telah disebutkan oleh hadits bahawa pada bulan Ramadhan pula kitab Allah lainnya diturunkan kepada para Nabi sebelum Nabi Muhammad saw.

“Wahai segenap manusia, telah datang kepada kalian bulan yang agung penuh berkat bulan yang di dalamnya terdapat satu malam yang nilainya lebih baik dari seribu bulan. Allah menjadikan puasa di siang harinya sebagai kewajiban, dan qiyam di malam harinya sebagai sunnah. Barangsiapa menunaikan ibadah yang difardukan, maka pekerjaan itu setara dengan orang mengerjakan 70 kewajiban."

Ramadhan merupakan bulan kesabaran dan balasan kesabaran adalah surga. Ramadhan merupakan bulan santunan, bulan yang dimana Allah melapangkan rezeki setiap hamba-Nya. Barangsiapa yang memberikan hidangan berbuka puasa bagi orang yang berpuasa, maka akan diampuni dosanya, dan dibebaskan dari belenggu neraka, serta mendapatkan pahala setimpal dengan orang yang berpuasa tanpa mengurangi pahala orang berpuasa tersebut.” (HR Khuzaimah)

Dari hadits tersebut, Nabi kita menyebutkan 8 keistimewaan Ramadhan dibandingkan bulan-bulan lainnya, yaitu:

Azhim adalah nama dan sifat Allah Ta’ala. Namun juga digunakan untuk menunjukkan kekaguman terhadap kebesaran dan kemuliaan sesuatu. Sesuatu yang diagungkan Nabi tentulah memiliki nilai yang jauh lebih besar dan sangat mulia dengan sesuatu yang diagungkan oleh manusia biasa. Alasan mengagungkan bulan Ramadhan adalah karena Allah juga mengagungkan bulan ini. Firman Allah, “Waman yu’azhim sya’iirillah fa-innahha mintaqwal quluub, barangsiapa mengagungkan syiar-syiar agama Allah, maka itu datang dari hati yang bertakwa.”

Diagungkan Allah karena pada bulan inilah Allah mewajibkan puasa sebagai salah satu dari lima rukun Islam. Allah Yang Maha Pemurah Penyayang menetapkan dan mensucikan bulan ini kemudian memberikan segala kemurahan, kasih sayang, dan kemudahan bagi hamba-hamba yang ingin mendekatkan diri kepada-Nya.

Bulan ini penuh berkat, berdayaguna dan berhasil guna, bermanfaat secara maksimal. Detik demi detik di Bulan Suci ini bagaikan rangkaian berlian yang sangat berharga bagi orang beriman. Pasalnya semua perbuatan kita di saat berpuasa menjadi ibadah berpahala yang balasannya langsung dari Allah. Amal baik sekecil apapun nilainya dilipatgandakan sehingga kita menjadi puas dalam melakukannya.

Keberkatan Ramadhan oleh Nabi kita secara garis besar dibagi 3, yaitu 10 malam periode pertama penuh rahmat Allah, 10 berikutnya diisi dengan ampunan (maghfirah), sedangkan di 10 malam terakhir merupakan pembebas manusia dari api neraka. Keberkatan yang Allah berikan ini akan optimal jika kita mengelola waktu pendekatan diri kepada Allah sebagaimana arahan Rasulullah saw.

Allah mengistimewakan Ramadhan sekaligus menyediakan target terbesar, yaitu menjadikan Al-Qur’an sebagai pedoman hidup. Simaklah firman Allah dalam rangkaian ayat puasa, “Bulan Ramadhan adalah bulan yang di dalamnya diturunkan Al-Qur’an sebagai petunjuk bagi manusia, penjelasan bagi petunjuk, dan furqan (pembeda).” (Al-Baqarah: 185)

Ayat di atas menjelaskan bahawa target utama amaliyah Ramadhan membentuk insan takwa yang menjadikan Kitabullah sebagai manhajul hayat (pedoman hidup). Dapat dikatakan bahawa Ramadhan tidak dapat dipisahkan dengan Al-Qur’an. Rasulullah saw. mendapatkan wahyu pertama pada bulan Ramadhan dan di setiap bulan Ramadhan Malaikat Jibril datang sampai dua kali untuk menguji hafalan dan pemahaman Rasulullah saw. terhadap Al-Qur’an. Bagi ummat Muhammad, ada jaminan bahawa Al-Qur’an kembali nuzul ke dalam jiwa mereka manakala mengikuti program Ramadhan dengan benar.

Pada Bulan Ramadhan dari awal hingga akhir kita menegakkan satu dari 5 rukun (tiang) Islam yang sangat penting, yaitu shaum (puasa). Kewajiban puasa sebagaimana kewajiban ibadah shalat 5 waktu. Maka sebulan penuh seorang muslim mengkonsentrasikan diri untuk ibadah sebagaimana dia mendirikan shalat Subuh atau Maghrib yang memakan waktu beberapa menit saja. Puasa Ramadhan dilakukan tiap hari dari terbit fajar hingga terbenam matahari (Magrib). Tidak cukup menilai dari yang membatalkannya seperti makan dan minum atau berhubungan suami-istri di siang hari saja, tetapi wajib membangun akhlaqul karimah, meninggalkan perbuatan maksiat dan yang makruh (yang dibenci Allah).

Bulan Ramadhan menggairahkan umat Islam untuk menjalankan amalan orang-orang saleh seperti solat tahajjud dan membaca Al-Qur’an dengan benar di dalam shalat malamnya. Di Bulan Ramadhan Kitabullah mengisyaratkan bahawa untuk mendapatkan ketinggian derajatnya setiap mukmin sangat dianjurkan shalat tarawih dan witir agar di luar Ramadhan dia bisa terbiasa mengamalkan qiyamullail.

Bulan Ramadhan melatih jiwa muslim untuk senantiasa sabar tidak mengeluh dan tahan uji. Sabar adalah kekuatan jiwa dari segala bentuk kelemahan mental, spiritual dan operasional. Orang bersabar akan bersama Allah sedangkan balasan orang-orang yang sabar adalah surga.

Sabar lahir bersama dengan segala bentuk kerja besar yang beresiko seperti dalam dakwah dan jihad fi sabilillah. Ramadhan melatih muslim beramal islami dalam berjamaah untuk meninggikan kalimat Allah.

Ramadhan menjadi bulan santunan manakala orang-orang beriman sadar sepenuhnya bahawa puasanya mendidik mereka untuk memiliki empati kepada fakir miskin karena merasakan lapar dan haus sebagaimana yang mereka rasakan. Karena itu kaum muslimin selayaknya menjadi pemurah dan dermawan. Memberi dan berbagi harus menjadi watak yang ditanamkan.

Segala amal yang berkaitan dengan amwal (harta) seperti zakat fitrah sedekah, infak, wakaf, dan sebagainya, bahkan zakat harta pun sebaiknya dilakukan di bulan yang mulia ini. Memberi meskipun kecil, bernilai besar di sisi Allah. Siapa yang memberi makan minum pada orang yang berpuasa meskipun hanya seteguk air, berpahala puasa seperti yang diperoleh orang yang berpuasa.

Bulan ini rezeki orang-orang beriman bertambah karena segala kemudahan dibuka oleh Allah seluas-luasnya. Para pedagang akan beruntung, orang yang jadi pegawai dapat kelebihan pendapatan dan sebagainya. Namun rezeki terbesar adalah hidayah Allah kemudian hikmah dan ilmu yang begitu mudah diperoleh di bulan mulia ini.


Kenapa rasa lapar selepas bangun dari tidur?

Ada dua situasi yang kami nak kongsikan dalam artikel ini.

Pertama: kalau kita tidur dalam keadaan lapar, rasa lapar itu secara automatik akan hilang apabila kita bangun.

Kedua: ada situasi lain di mana kita bangun dari tidur dan terus rasa lapar sangat.

Ada tiga jenis keadaan metabolisme tubuh manusia iaitu fasa serapan (fed), fasa pascaserapan (fasting/fasted) dan kebuluran (starvation).

Fasa fasting atau berlapar merujuk kepada menahan diri daripada makan, minum atau kedua-duanya untuk sesuatu tempoh yang tertentu.

Ia boleh dilakukan dalam pelbagai cara termasuklah dry fasting di mana seseorang tidak makan atau minum langsung untuk tempoh tertentu dan juga water fasting di mana seseorang itu tidak memakan apa-apa kecuali meminum air.

Apa yang menarik, anda tidak perlu berpuasa sehingga sehari suntuk sebelum tubuh anda memasuki fasa berlapar ini. Dari sudut fisiologi, fasa ini bermula sebaik sahaja proses penghadaman selesai.

Ini bermakna, setiap hari pun anda 'berpuasa' kerana selepas 3 - 4 jam anda makan, tubuh anda sudahpun mula berlapar. Apabila anda tidur malam juga tubuh anda berada dalam fasa ini.

Makanan yang sering dimakan mengandungi sumber karbohidrat yang tinggi. Ini adalah normal kerana karbohidrat merupakan sumber tenaga utama. Malah, sel otak dan otot kita mengutamakan karbohidrat berbanding sumber-sumber tenaga yang lain seperti lemak dan trigliserida.

Walau bagaimanapun, badan kita hanya memerlukan karbohidrat cukup-cukup untuk melakukan aktiviti fizikal harian. Bagi individu yang tidak mempunyai sebarang gangguan metabolisme, karbohidrat berlebihan ini akan ditukarkan kepada rantaian glukosa kompleks yang dipanggil glikogen. Glikogen ini disimpan di dalam hati dan sel otot.

Apabila seseorang tidak makan untuk sesuatu tempoh, paras glukosa akan menurun. Untuk memenuhi keperluan tenaga badan, hati akan menguraikan glikogen yang tersimpan supaya tubuh boleh meneruskan aktiviti seperti biasa.

Bagi individu yang bertubuh normal dan kesihatan yang baik, karbohidrat yang dimakan akan ditukarkan sebagai tenaga sedikit demi sedikit sepanjang melakukan aktiviti harian.

Apabila ada jurang masa yang besar antara 3-4 jam, misalnya antara waktu makan malam dan waktu tidur, mereka akan mula berasa lapar semula kerana paras glukosa yang semakin menurun.

Apabila paras ini menjadi terlalu rendah, hati akan mula membekalkan tenaga melalui penguraian glikogen. Sebab itulah anda tak rasa lapar kerana hati telah mengekalkan paras glukosa darah semasa tidur. Lagipun semasa tidur, tiada aktiviti fizikal yang berlaku, jadi tidak banyak tenaga yang digunakan.

Selain itu, ada juga faktor lain yang boleh dikaitkan dengan situasi ini seperti kehadiran dua hormon utama iaitu leptin dan ghrelin yang mempengaruhi selera makan. Kedua-dua hormon ini dipengaruhi oleh kualiti dan tempoh tidur seseorang. Jika anda mendapat tidur secukupnya, hormon ini akan mengawal nafsu makan anda. Sebab itulah rasa lapar akan hilang selepas bangun.

Ini biasanya terjadi apabila anda mengambil makanan yang tinggi karbohidrat seperti roti, kentang dan aiskrim sebelum masuk tidur.

Makanan tinggi karbohidrat akan meningkatkan paras gula darah dan insulin. Insulin kemudian perlu bekerja keras untuk mengembalikan gula darah ke paras yang normal semasa anda tidur.

Proses ini tidak akan dirasai semasa sedang tidur nyenyak, tapi apabila anda terjaga saja, tiba-tiba BOOM! Anda akan berasa sangat lapar seperti tak makan seminggu!

Keadaan ini disebabkan jumlah glukosa dalam darah sudah berada pada paras yang sangat rendah. Oleh itu, jangan makan sebarang hidangan yang tinggi karbohidrat sejurus sebelum tidur!


Bagaimana 'Wonder Woman' mengubah nasib wanita dan industri komik USA?

Sejarah watak Wonder Woman sebenarnya banyak berkait dengan gerakan feminis wanita di Amerika Syarikat yang kebanyakannya dirahsiakan sejarah dan ceritanya. Hanya mereka yang rapat dengan pencipta watak 'Wonder Woman' iaitu William Moulton Marston tahu kisah sebenar watak ikonik ini dan inspirasi di belakangnya.

"Wonder Woman sebenarnya adalah propaganda berbentuk fizikal tentang idea saya berkenaan kaum wanita baru, yang mampu memerintah dunia," kata Marston.

Kisah ini bermula pada tahun 1933 apabila Maxwell Charles Gaines menubuhkan All American Comics.

Dengan pengenalan watak Superman pada 1938 dan Batman pada tahun 1939, komik menjadi semakin popular. Bagaimanapun, dengan populariti yang dicapai, persepsi masyarakat semakin lantang dalam memperkatakan satu isu berkenaan komik pada ketika itu - kandungannya ganas dan memaparkan banyak keganasan seksual.

Satu artikel mengenai Marston yang diterbitkan dalam majalan 'Family CIrcle' pada tahun 1940, tulisan seorang wartawan bernama Olive Richard, membuatkan Gaines menghubungi Marston untuk mendapatkan pandangan beliau kerana dalam temubual majalah tersebut, Marston memberikan kritikan keras terhadap industri komik kelolaan Gaines.

Selepas perbincangan di antara mereka, Gaines melantik Marston untuk membantu beliau menangani isu-isu negatif yang diperkatakan masyarakat.

Marston, seorang pakar psikologi terkemuka zaman itu diharap oleh Gaines, mampu memberikan dimensi baru supaya media komik dapat diterima tanpa persepsi negatif.

Apa yang Gaines tidak tahu, temubual dalam majalah 'Family Circle' itu sebenarnya dilakukan oleh isteri Marston sendiri yang nama sebenarnya Olive Byrne.

Olive adalah anak buah kepada Margaret Sanger, salah seorang tokoh feminis paling berpengaruh abad ke 20. Pada ketika itu, sebenarnya Marston sedang berkahwin dengan dua orang wanita, wanita bernama Elizabeth H.Marston dan isteri keduanya yang tidak dikeathui ramai, Olive Byrne.

Diandaikan, Gaines tahu berkenaan hubungan Marston dan Margaret Sanger, pasti Marston tidak akan dilantik menjadi konsultan kepada beliau, kerana pada ketika itu Margaret Sanger kerap menimbulkan kontroversi.

Margaret Sanger, ikon feminis pada zaman itu agak terkenal sebagai wanita yang sering memperkenalkan bentuk pemikiran baru pada wanita. Dia menggalakkan wanita supaya mempelajari ilmu kontraseptif agar wanita tidak dibebankan dengan tugas menjadi ibu sepanjang hayatnya.

Sekarang kita sudah biasa dengar frasa 'kawalan keluarga' atau ' birth control', Margaret Sanger lah yang memperkenalkannya. Walau bagaimanapun, pada ketika itu, agenda Sanger tidak diterima orang ramai.

Gerakan yang dipelopori Sanger gemar menggunakan rantai untuk menggambarkan bagaimana kaum wanita di Amerika seolah dikawal untuk mematuhi satu sistem yang ditentukan oleh lelaki.

Sanger adalah antara individu yang cuba memecahkan tanggapan bahawa setiap wanita sudah ditakdirkan menjadi ibu dan menjaga keluarga semata-mata.

Marston sebenarnya sangat terpengaruh dengan idea yang dibawakan oleh Sanger, tetapi dia menyimpan rahsia itu seorang diri.

Marston dan Gaines memulakan Detective Comics (kini DC) pada tahun 1940. Untuk memastikan komik tidak lagi dikritik memaparkan keganasan melampau atau tindakan seksual, mereka memperkenalkan watak Wonder Woman ciptaan Marston, untuk mendiamkan pengkritik mereka.

Gaines meminta Marston menulis skrip untuk siri Wonder Woman dan Marston menggunakan kemahiran psikologi beliau dengan mencipta pelbagai simbol secara tersirat pada watak Wonder Woman untuk menyampaikan agenda feminis.

Watak Wonder Woman mula disiarkan di komik pada hujung tahun 1941 dan menjadi penghias muka depan komik baru, 'Sensation Comics' pada tahun 1942. Berasal dari Amazon, Wonder Woman datang ke Amerika untuk memastikan hak wanita dibela sama rata. Itulah mesej yang ingin disampaikan melalui watak tersebut.

Bagaimanapun, watak Wonder Woman diharamkan pada Mac 1942 kerana dikatakan rekaannya memaparkan wanita yang berpakaian tidak senonoh.

Gaines berdepan halangan kedua untuk memastikan medium komik kekal relevan. Dia menjemput seorang lagi pakar, Dr. Lauretta Bender, seorang pakar psikiatri, pengkaji kanak-kanak yang menggunakan komik sebagai medium mengawal trauma silam.

Walaupun begitu, dengan bantuan pakar sekalipun Wonder Woman masih belum dapat diterima. Ini kerana walaupun Wonder Woman cuba membawa mesej feminis untuk wanita zaman itu - adegan komik Wonder Woman masih lagi terikat dengan stereotaip bagaimana wanita pada zaman itu digambarkan; dalam banyak adegan, Wonder Woman masih digambarkan dalam keadaan dirantai, diikat, ditekup mulutnya dan selalu berada dalam keadaan terdesak seolah-olah komik itu sedang dieksploitasi penulis dan pelukisnya.

Gaines memberikan maklum balas yang diterima kepada Marston, tetapi Marston tidak menghiraukan respon itu. Dia percaya dengan apa yang dia lakukan.

Sehinggalah Dorothy Roubicek, editor komik wanita pertama di DC Comics, memberikan pendapat yang sama. Marston terus tegas dengan pendirian beliau  - pada dia, rahsia setiap perempuan sama. Wanita Amerika Syarikat gemar menyerah dan suka diperlakukan sedemikian rupa.

Gaines menghadapi konflik kerana Marston terus berdegil. Marston pula nampak keras mahu meneruskan agenda feminis anjuran Margaret Sanger tanpa pengetahuan Gaines.

Dorothy Roubicek mempunyai pendapat berlainan yang amat bertentangan dengan pendapat Marston. Roubicek percaya yang setiap watak ini perlu mempunyai kelemahan, jadi Roubicek mencipta 'kryptonite' sebagai kelemahan Superman.

Roubicek juga percaya percaya Wonder Woman sepatutnya dipaparkan sama seperti Superman - seseorang yang sentiasa kelihatan perkasa dan tidak mudah diambil peluang. Visi Marston dan Roubicek bercanggah.

Gaines mendapati tidak mudah untuk beliau menangani perbezaan pendapat itu jadi dia kembali menghubungi Dr. Lauretta Bender untuk berbincang.

Sebagai pakar psikiatri, setelah meneliti jika perlu sebarang perubahan kepada bagaimana Wonder Woman dipaparkan, Bender mengatakan yang jalan cerita yang dipaparkan oleh Marston tidak ada sebarang bukti eksploitasi dan mesej yang disampaikan jelas.

Berdasarkan saranan Dr.Bender dan perspektif beliau sebagai wanita, Gaines lega tidak melakukan apa-apa perubahan pada Wonder Woman sehinggalah pada September 1943, sepucuk surat dari John D.Jacobs, seorang tentera Amerika Syarikat tiba di mejanya.

"Saya adalah salah seorang yang gemar melakukan adegan erotik yang agak ekstrim, gadis dirantai, diikat, bertopeng. Saya suka melihat gadis diperlakukan sedemikian rupa," tulis Jacobs.

"Saya mahu bertanya sama ada penulis Wonder Woman memang terlibat dengan erotik kasar seperti itu atau semuanya hanya fantasi dia?"

Terkejut dengan pandangan itu, Gaines memberikan surat Jacobs kepada Marston. Gaines tidak menyangka komik terbitannya mampu menyampaikan imej sedemikian. Diselitkan sekali dengan surat tersebut cadangan Roubicek untuk mengurangkan adegan ekspoitasi wanita dalam komik Wonder Woman.

Marston menolak cadangan itu. Dia masih percaya satu-satunya jalan untuk mencapai audien yang diharapkan adalah dengan terus meletakkan Wonder Woman dalam keadaan tertekan dan kelihatan dieksploitasi. Senarai cadangan Roubicek untuk penambahbaikan dibuang begitu saja.

Kisah 'Wonder Woman' mula berubah selepas Joye Hummel, seorang wanita berumur 18 tahun diambil sebagai penulis tambahan siri Wonder Woman selepas Marston mula sibuk untuk menyiapkan siri baru Wonder Woman yang kini mula diterbitkan dalam suratkhabar.

Cerita yang ditulis oleh Hummel lebih bersih berbanding apa yang diolah oleh Marston, jadi Gaines tidak menghadapi masalah untuk meluluskan pengeluarannya. Dr. Lauretta Bender, pakar psikiatri kanak-kanak yang banyak menolong Gaines kemudiannya dilantik menjadi penasihat kepada DC Comics dalam memastikan imej DC terjaga.

Sehinggalah pada tahun 1954 apabila seorang ahli psikiatri bernama Dr. Fredric Wertham menerbitkan sebuah buku bertajuk 'Seduction of The Innocent' yang cuba membuktikan buku komik sedang merosakkan minda kanak-kanak USA. Wertham pula, sangat kritikal terhadap watak Wonder Woman dan bagaimana ia divisualkan.

Wertham merasakan mesej feminis yang dibawa Wonder Woman sangat menjijikkan kerana menggunakan eksploitasi untuk menyampaikan mesej wanita perlu bangun.

Barisan Senat kemudian dilantik untuk menilai semula pengaruh komik kepada masyarakat USA. Dr. Lauretta Bender juga diminta memberi keterangan terhadap siasatan. Dalam hujahnya, beliau menafikan dakwaan Dr. Wertham dan membandingkan Wonder Woman dengan animasi-animasi Walt Disney yang popular. Di dalam filem Disney, watak perempuan selalu berakhir dengan kematian atau dihantar ke wad gila dalam filem.

Selepas perbicaraan berlangsung, DC Comics tidak lagi melantik Dr. Lauretta Bender sebagai penasihat atas pandangan beliau yang agak bercanggah dengan pandangan Gaines. Comics Association of America mula memperkenalkan kod etika untuk diamalkan penerbitan komik.

Kod etika komik diwujudkan dalam memastikan tidak ada perwatakan yang menggambarkan ketakutan, sadis, watak berdarah, nafsu, erotik kasar dan pelbagai lagi elemen lain. Seks tidak boleh lagi dipaparkan dan sebarang perlakuan menyerupai seks juga tidak lagi dibolehkan.

Semua paparan berkenaan cinta mesti menganjurkan mesej kekeluargaan dan perkahwinan.

Agenda feminis Marston nampaknya akan terhalang akibat pengenalan kod etika baru ini.

Olive Byrne, isteri Marston yang juga anak buah kepada Margaret Sanger tetap menjadi rahsia yang disimpan oleh Marston sekian lama sehinggakan Gaines langsung tidak mengetahu hubungan Marston, Byrne dan Margaret Sanger, walaupun sudah lama mereka bekerja bersama.

Jika dilihat balik sejarah watak Wonder Woman, pasti orang ramai akan menyangka yang Marston mencipta watak itu berdasarkan isterinya, Elizabeth tetapi bagi ahli keluarga terdekat beliau, pasti jelas siapa inspirasi sebenar watak Wonder Woman.

Ketika tinggal bersama dengan Marston dan Elizabeth, Byrne menyembunyikan identitinya sebagai isteri Marston dari pengetahuan umum.

Elisabeth memakai cincin perkahwinan di jari, sementara Olive Byrne pula memakai gelang, sama seperti gelang yang dipakai Wonder Woman.

Dengan hubungkait antara Olive Byrne dan Margaret Sanger serta pengaruh mereka berdua terhadap Marston, tidak hairanlah dari mana Marston mendapat idea untuk menulis cerita Wonder Woman dan bermati-matian mempertahankan elemen-elemen yang dipaparkan di dalamnya;Hanya Marston tahu Wonder Woman sebenar adalah dua wanita dalam hidupnya yang sentiasa berjuang melawan eksploitasi jantina, membuatkan Marston dari awal mahu kaum wanita Amerika Syarikat sedar, mereka perlu merasa mwlawan daripada terus dirantai.Wonder Woman bagi Marston, adalah simbol kepada wanita yang akan sentiasa cuba dirantai dan diekspoitasi, tetapi akhirnya tetap berjaya mencari jalan melepaskan diri kerana kekuatannya.

Apabila Elizabeth meninggal dunia, batu penanda kuburnya tertera "Elizabeth H.Marston - wanita yang menginspirasikan Wonder Woman."

Artikel ini adalah terjemahan kepada artikel The Surprising Origin of Wonder Woman


Bergaji besar tapi masih tak cukup? Ketahui sebabnya

Pernah dengar orang kata "duit banyak-banyak pun, takkan pernah cukup" ?

Sebenarnya ada benarnya kata-kata ini. Ada orang yang bergaji besar tetapi cukup, ada orang yang gajinya besar tapi tidak pernah cukup. Selain keberkatan duit gaji yang kita perolehi, gaya hidup seharian kita juga mampu menentukan sama ada gaji kita itu cukup atau tidak.

Ini antara sebab utama mengapa ramai yang tidak mempunyai wang yang cukup. Kebanyakan daripada kita akan meningkatkan perbelanjaan apabila mereka mendapat gaji. Maka, ada yang akan bertindak menukar kereta baru dan juga menukar gajet baru.

Ini adalah pemikiran yang salah. Sebaiknya, apabila mendapat kenaikan gaji atau duit bonus, kekalkan perbelanjaan dan gaya hidup yang sedia ada dan tambahan atau lebihan wang itu boleh digunakan untuk membuat pelaburan atau simpanan.

Kebanyakan orang muda tidak memikirkan akan kehidupan mereka pada masa hadapan. Bagi mereka, seboleh-bolehnya duit gaji yang mereka peroleh akan digunakan sepenuhnya tanpa meninggalkan sedikitpun untuk simpanan pada masa hadapan.

Kebanyakan orang muda kini lebih gemar menunjuk-nunjuk dengan membeli kereta mewah yang akhirnya akan membebankan diri sendiri.

Kebanyakan orang tahu mereka memiliki hutang tapi mereka tidak mengambil berat akan hutang tersebut. Pelikkan?

Apabila mendapat gaji, perkara pertama dan utama yang sepatutnya perlu dibuat adalah menyelesaikan hutang terlebih dahulu. Duit lebihan selepas membayar hutang kemudiannya barulah dirancang untuk perbelanjaan.

Apabila mendapat gaji, lunaskan mana-mana hutang terlebih dahulu. Kemudian, sangatlah penting untuk kita membuat kira-kira perbelanjaan gaji yang diperolehi.

Dengan membuat kira-kira duit yang kita ada, kita akan tahu berapa banyak yang boleh disimpan dan berapa banyak yang boleh dibelanjakan pada bulan tersebut. Sekiranya tidak membuat kira-kira, kita berisiko besar untuk berbelanja lebih daripada kemampuan dan juga menambah hutang baru!

Daripada kecil, kebanyakan ibu bapa sudah mengajar kita untuk menabung. Apabila tabung sudah penuh, ibu bapa akan membawa kita ke bank untuk mendepositkan duit simpanan tersebut.

Malangnya, amalan ini tidak diteruskan oleh kebanyakan orang apabila meningkat remaja. Kebanyakan golongan remaja akan lupa diri apabila memiliki duit sendiri. Pada mereka, mereka berfikiran masih terlalu awal untuk mula menyimpan duit kerana mereka beranggapan duit yang mereka perolehi pada masa akan datang sudah mencukupi untuk simpanan di hari tua.

Ini jelas sekali tidak tepat kerana mengikut statistik, kebanyakan golongan pencen pada hari ini tidak mempunyai simpanan yang mencukupi untuk meneruskan hidup. Akibatnya mereka terpaksa mengerah keringat apabila sudah tua selain mengharapkan belas ehsan duit daripada anak-anak.


10 Sunnah Rasulullah S.A.W Pada Bulan Ramadhan

Bulan Ramadhan bagi umat muslim seluruh dunia merupakan bulan penuh berkah, hikmah dan keampunan kerana pelbagai amalan dan perbuatan dapat menjadi pahala yang berkali lipat ganda berbanding bulan lain.

Rasulullah SAW merupakan penghulu manusia dan manusia contoh yang wajib kita jadikan idola dan ikutan. Baginda telah menunjukkan contoh yang sempurna dengan amalan-amalan dan kata-kata baginda sejak dari dahulu lagi.

Malah, ramai saintis-saintis bukan Islam telah mengkaji perbuatan sehari baginda dan membuktikan ianya bermanfaat. Sempena Ramadhan yang mulia ini, iluminasi.com ingin berkongsi 10 amalan yang dianjurkan selama bulan puasa ramadhan sesuai sunnah Rasulullah S.A.W.

Apabila masuknya waktu berbuka puasa, hendaklah menyegerakan berbuka, kerana didalamnya terdapat banyak kebaikan. Rasulullah SAW bersabda :

لَا يَزَالُ النَّاسُ بِخَيْرٍ مَا عَجَّلُوْا الْفِطْرَ – رواه الشيخان

“Manusia akan sentiasa berada dalam kebaikan selama mereka menyegerakan berbuka.” (HR. al-Bukhari dan Muslim)

“Makan sahurlah karena sesungguhnya pada sahur itu terdapat berkah.” (HR. Bukhari dan Muslim)

Ayat Al-Qur’an diturunkan pertama mali pada bulan Ramadhan. Maka tak hairan jika Rasulullah SAW sering dan lebih banyak membaca Al-Qur’an di bulan Ramadhan dibandingkan di bulan-bulan lain.

Imam Az-Zuhri berkata, “Apabila datang Ramadhan, maka kegiatan utama kita selain berpuasa adalah membaca Al-Qur’an.” Bacalah dengan tajwid yang baik dan tadabburi, fahami, dan amalkan isinya. Insya Allah, kita akan menjadi insan yang berkah.

Buatlah sasaran untuk diri anda sendiri. Sebagai contoh, cuba sasarkan untuk khatam Al-Quran dalam sebulan Ramadhan.

مَنْ فَطَرَ صَائِمًا فَلَهُ مِثْلُ أَجْرِهِ وَلَا يَنْقُصُ مِنْ اَجْرِ الصَّائِمِ شَيْئٌ – صحيح النسائى و الترمذى

“Barang siapa yang memberikan makanan berbuka kepada orang yang berpuasa, maka baginya pahala seperti orang yang berpuasa tersebut, tanpa mengurangi sedikit pun pahala orang yang berpuasa itu” (Sahih Nasa’i dan Tirmidzi)

Amal ibadah mulia ini dapat anda manfaatkan bersama jiran atau anak-anak yatim yang bermukim disekitar rumah anda. Memberikan makanan ini hanya satu contoh yang dapat kita terapkan dalam hal berbagi rezeki kepada sesama umat. Hal ini juga perlu dibiasakan, agar setelah selesai bulan Ramadhan, hal ini tidak punah begitu saja.

Jangan sia-siakan bulan Ramadhan kali ini. Sepanjang bulan Ramadhan kita mempunyai kesempatan berdakwah kerana pastinya suasana Ramadhan sudah sangat terasa dimana-mana dan setiap orang siap menerima nasihat.

وَلْتَكُنْ مِنْكُمْ أُمَّةٌ يَدْعُونَ إِلَى الْخَيْرِ وَيَأْمُرُونَ بِالْمَعْرُوفِ وَيَنْهَوْنَ عَنِ الْمُنْكَرِ وَأُولَئِكَ هُمُ الْمُفْلِحُون

“Dan hendaklah ada di antara kamu segolongan umat yang menyeru kepada kebajikan, menyuruh kepada yang ma’ruf dan mencegah dari yang munkar ; merekalah orang-orang yang beruntung” (TQS. Al-Imran[3] : 104)

Namun pastikan jika nda memberi nasihat haruslah ada dalilnya. Sesuai dengan sabda Rasulullah saw: “Barangsiapa menunjuki kebaikan, baginya pahala sebagaimana orang yang mengamalkannya tanpa mengurangi pahala orang yang mengamalkannya sedikitpun.”

Ibadah sunnah yang khas di bulan Ramadhan adalah solat tarawih (qiyamul ramadhan). Dan yang paling penting diingat ialah solat tarawih juga dapat dilakukan di rumah.

Rasulullah S.A.W pernah merasa bimbang kerana takut solay tarawih dianggap menjadi solat wajib kerana semakin hari semakin banyak yang melakukan secara berjalemaah di masjid sehingga beliau akhirnya melaksanakan solat tarawih sendiri di rumah.

Inilah amalan Ramadhan yang selalu dilakukan Rasulullah SAW. I’tikaf adalah berdiam diri di masjid dengan niat beribadah kepada Allah SWT.

Abu Sa’id Al-khudri meriwayatkan bahawa Rasulullah SAW pernah beri’tikaf pada awal Ramadhan, pertengahan Ramadhan, dan paling sering di 10 hari terakhir bulan Ramadhan.

Namun sayangnya, ibadah ini dianggap berat oleh kebanyakan orang Islam, jadi hanya sedikit sahaja yang mengamalkannya. Hal ini diutarakan oleh Imam Az-Zuhri, “Pelik benar keadaan orang Islam, mereka meninggalkan i’tikaf padahal Rasulullah tidak pernah meninggalkannya sejak beliau datang ke Madinah sampai beliau wafat.”

Pada bulan Ramadhan ada satu malam yang istimewa: Lailatul qadar, malam yang penuh berkat. Malam itu nilainya sama dengan seribu bulan atau 84 tahun.

Rasulullah SAW amat menjaga-jaga untuk meraih lailatul qadar. Maka, Baginda menyuruh kita mencarinya di malam-malam ganjil pada 10 hari terakhir bulan Ramadhan.

Kenapa? Kerana “Barangsiapa yang solat pada malam lailatul qadar berdasarkan iman dan ihtissab, maka Allah akan mengampuni dosa-dosanya yang telah lalu.” Begitu kata Rasulullah saw. yang diriwayatkan oleh Bukhari dan Muslim.

Bahkan, untuk mendapatkan malam penuh berkah itu, Rasulullah SAW mengajarkan kita sebuah doa, “Allahumma innaka ‘afuwun tuhibbul ‘afwa fa’fu ‘annii.” yang bermaksud "Ya Allah, Engkaulah Pemilik Ampunan dan Engkaulah Maha Pemberi Ampun. Ampunilah aku"

Jika anda punya rezeki cukup, pergilah umrah di bulan Ramadhan. Kerana pahalanya berlipat-lipat. Rasulullah SAW berkata kepada Ummu Sinan, seorang wanita Anshar, agar apabila datang bulan Ramadhan, hendaklah ia melakukan umrah, kerana nilainya setara dengan haji bersama Rasulullah saw. (HR. Bukhari dan Muslim)

Selama bulan Ramadhan, Allah SWT membukakan pintu keampunan bagi seluruh hambanya. Kerana itu, bulan Ramadhan adalah kesempatan emas bagi kita untuk bertaubat kembali ke fitrah kita.

Zakat fitrah wajib dibayar sebelum hari Ramadhan berakhir oleh umat Islam, baik lelaki mahupunperempuan, dewasa mahupun anak-anak. Tujuannya untuk mensucikan orang yang melaksanakan puasa dan untuk membantu fakir miskin.